
Paga pa informacion na KvK dificil pa usuario di menos recurso 
Costo mas facil pa usuario grandi 


Recientemente Camara di Comercio y Indu- 
stria di Aruba (KvK) a anuncia su decision 
di limita acceso gratis na informacion di su 
registro comercial y na e momento aki ta co- 
brando pa duna informacion digital. Motibo 
pa haci esaki KvK ta menciona e gastonan 
halto di mantencion di e sistema digital cu e 
organisacion mester cubri. 


Tambe ta mustra den esaki riba desaroyo den ex- 
terior unda e consumidor di informacion ta paga 
pa e tipo di informacion desea aki. Esakinan no ta 
argumento priva di razon, sin embargo ta yama al- 
gun pregunta den e situacion specifico di Aruba. E 
pregunta ta anto pakico KvK no a pasa pa aumenta e 
suma di aporte anual cu cada empresa registra mes- 
ter aporta. Si ultimo adaptacion di e sumanan aki ta 
data di 2009/2010, pakico no a cana e caminda legal 
aki, promer cu a tuma e decision actual di limita 
acceso. 


Costo di acceso 
Ta referi na e costo envolvi cu uso regular di dato di 
KvK. E cobro di Afl. 300,- pa cada tres luna, o Afl. 
1500,- pa aña pa acceso, cu pa cada oportunidad 
pidi ta costa Afl. 5,- no ta parce exagera, pero esaki 
ta depende di e forza financiero di e usuario. Por 
ehemplo, si nos compara un banco local cu un me- 
dio di comunicacion, den ambos caso un usuario 


regular, diario, casi no por tin un diferencia mas 
grandi den recurso financiero pa cubri e gasto. Un 
banco local tin un benta anual cu ta core den cente- 
nares di miyon, mientras cu un corant ta pertenece 
na e sectornan cu no a recupera ainda mes di e cri- 
sis di Covid. Den ambos caso sin embargo acceso 
diario y rapido ta necesario pa averigua dato di un 
empresa, mas aleu di e par di itemnan cu den e set 
up a keda disponible actualmente. Den e sentido 
aki den un caso e suma exigi ta mustra razonable, 
pero den e otro e ta un gasto grandi cu ta añadi 
bastante na gasto di operacion. Banda di esaki no 
tin un claridad si e ‘abbonnement’ di tres luna o un 
aña ta algo pa varios usuario dentro di e compania, 
o ta pa un solo usuario, y con esaki ta keda regla. 
Ta bon pa enfatiza cu prensa no ta e unico tipo di 
usuario sin gran recurso cu mester di acceso; hopi 
otro negoshi chikito ta den e categoria aki. 


Kico e usuario ta haya 
Otro pregunta ta kico e usuario ta haya pa su placa. 
Si KvK ta compara cu exterior pa loke ta e desaroyo 
den cual nan a bay, lo ta razonable tambe pa com- 
para e datonan disponible na KvK cu e practica den 
otro pais, por ehemplo Hulanda. Na Hulanda dato 
basico di accionista, incluyendo e UBO (Ultimate 
Beneficial Owner), manera nomber y fam, fecha 
di nacemento, residencia y nacionalidad, ademas 
di e caracter di y tamaño di e interes economico 
den e compania, ta visible pa tur hende cu ta haya 
acceso. Na Aruba e informacion aki ta solamente 
visible pa cierto autoridad cu ta autoriza pa mira 
esakinan. Esey ta implica cu na Aruba un usuario 
ta paga pa acceso pa haya hopi menos informacion 
cu loke ta disponible na Aruba. Tampoco ta dis- 
ponible informacion tocante cuenta anual, loke na 
hopi pais ta algo masha normal. Na Aruba e infor- 
macion ey ta disponible pa publico solamente si e 
empresa mes duna di conoce explicitamente cu e ta 
publico. Mayoria di empresa estatal registra na KvK 
no tin nan informacion anual disponible, mientras 
cu pa ley cierto sector, manera banco y compania 
di seguro, tin obligacion legal pa pone nan datonan 


financiero disponible pa publico. 


Na Aruba anto tur e informacion ey no ta dis- 
ponible. Ta bon pa bisa acerca cu esey no ta asun- 
to di KvK, sino di gobierno di Aruba cu ta dicidi 
maneho den e sentido aki, ya cu tur esaki ta regla 
den ley (Handelsregisterverordening). Asina ley ta 
exigi cu banco y compania di seguro mester cumpli 
cu transparencia, pero gobierno mes no ta instrui 
su entidadnan pa nan practica e mesun transpar- 
encia aki, cu ley ta exigi di – parti di – sector priva. 


Servicio na cliente individual 
Regularmente Bon Dia Aruba ta haya keho encu- 
anto e trato na KvK den asunto cu awendia mester 
regla na manera digital. E kehonan ta trata di caso 
excepcional cu no semper ta pas exactamente den e 
software manera esaki ta diseña. No ta e proposito 
pa bay trata ehemplo di esey den e articulo aki, pero 
lo mester tin un manera pa resolve e tipo di caso 
aki, ya cu no resolve e problema ta conduci na in- 
cumplimento cu ley, pa cual un empresa por bira 
suheto na multa y otro medida legal. No tur prob- 
lema por keda resolvi via proceso digital, esey no ta 
un problema cu ta presenta na KvK so; mester tin 
un helpdesk pa esaki. 


Prensa limita den su papel informativo 
Manera menciona anteriormente, KvK den co- 
branza pa servicio no ta tene cuenta cu su propio 
base, unda tradicionalmente ta tuma como punto 
di salida e capacidad financiero di e entidad regis- 
tra. Den e caso di prensa, ta trata di un di e sector- 
nan mas golpea pa e crisis reciente, cu ademas den 
interes di publico en general mester acceso rapido 
y amplio na informacion comercial. Den caso di 
investigacion mas grandi, unda mester mas infor- 
macion pero ta menos frecuente, no ta problema pa 
paga e servicionan normal di documentacion com- 
ercial, manera extracto historico y statuut di com- 
pania. E prijs pa e servicio, combina cu e pobreza 
na informacion cu ta ofrece, compara cu otro pais, 
no ta na beneficio di acceso rapido y pagable. 


Otro especie di parha ta desaparece pa motibo di actividad di UTV y ATV 


Recientemente, a traves 
di su pagina di Facebook 
e conocido activista Greg 
Peterson a publica un 
mensahe lamentable, ind- 
dicando cu otro tipo di 
parha na Aruba, e Patrishi 
a desaperece pa motibo 
di e actividad turistico di 
UTV y ATV. 


“E ultimo yamada di e Pa- 
trishi. Patras di e Faro unda 
turismo di aventura a causa 
gran destruccion na un lugar 
di reproduccion historico 
di Aruba Burrowing Owl 
(Shoco), awor tambe nos ta 
realisando cu e Crested Bob- 
white (Patrishi) cu un biaha 
tabata rondona e area aki den 
cantidad respetabel, awor a 
desaparece,” e publicacion ta 
indica. 


Peterson, ken ta un activista 
cu ta para firme den e lucha 
pa salvaguardia Aruba su na- 
turalesa y medio ambiente, 
ta remarca cu pa motibo di e 


actividad di UTV y ATV,cu ta 
baha for di caminda, ta haci 
un impacto serio riba natura- 
lesa di Aruba. 


El a subraya cu e tipo di tur- 
ismo aki no ta sostenibel y 
mester regula esaki hopi an- 
tes cu e causa mas daño na 
e flora y fauna di Aruba. “E 
Patrishi ta yamando pa para 


e locura. Stop e maltrato di 
bestia na Aruba,” el a enfatisa. 


No ta di awo cu ta denuncia e 
actividad turistico aki. Pa hopi 
tempo caba ciudadano y or- 
ganisacionnan ta expresa nan 
disgusto pa e daño cu e ATV 
y UTV ta causa na naturalesa, 
pero asina mes companianan 
ta keda ofrece excursionnan 


na turista usando e tipo di 
vehiculo aki na diferente sitio 
sin tene consideracion cu e 
daño cu nan ta ocasiona. 


Den luna maart di maart aña 
pasa, minister di Transporte y 
Naturalesa, Ursell Arends a 
comunica cu a tuma e deci- 
sion pa no otorga permisonan 
nobo den transporte publico 


pa UTV y ATV, y tampoco 
transferi permisonan exis- 
tente pa UTV y ATV. Asina ta 
pone un paro na e aumento 
di UTV y ATV den e sector 
di transporte publico. 


E decision aki tabatin como 
meta mitiga e impacto nega- 
tivo di UTV’s y ATV’s riba 
hende, naturalesa, tranki- 
lidad, seguridad y fluho di 
trafico. Minister Arends a 
tuma e decision aki a base 
di conseho di e Werkgroep 
UTV/ATV cu ta consisti di 
representantenan di DOW, 
DTP, DNM, DIP, DTI, KPA, 
DWJZ, DEZHI y ATA. E 
decision aki a keda formalisa 
den e Ministeriële Beschik- 
king di 16 di maart 2023, pu- 
blica den Landscourant di 24 
di maart 2023, edicion num- 
ber 7. E decision aki ta parti 
di un maneho mas amplio 
dirigi riba miho regulacion di 
UTV/ATV y reduccion di su 
impactonan negativo. 

GKMB: “Anos no ta esun cu por preveni un brote di dengue, esey 
mester ta den cada cas, den cada hende” 


Brazil ta e pais cu tin mas 
caso di dengue reporta na 
nivel mundial, cu 25 miyon 
di morto for di aña 1980. 
Recientemente, Argentina 
a haya su peak mas halto 
y tambe otro paisnan den 
region. Aruba tampoco ta 
scapa di dje, aunke no na 
ta registra hopi caso, co- 
munidad mester tuma na 
serio e medidanan di pre- 
vencion. 


Mediante un entrevista cu 
Luis Chong, ken ta fungi 
como hoofd di Gele Koorts 
en Muskieten Bestrijding 
(GKMB), Bon Dia Aruba 
kier trece dilanti informacion 
importante pa loke ta trata e 
prevencion di criadero di e 
sangura cu ta causa e malesa 
di dengue, cu algun biaha por 
resulta mortal. 


Departamento 
di 
GKMB 
tin como meta cuida e salud 
general di comunidad door di 
controla y combati sangura cu 
por transmiti malesa, inspec- 
ciona y actua diligentemente 
den situacionnan di peliger 
cu por presenta den comu- 
nidad. Chong a sigura cu nan 
ta haci controlnan continuo 
bishitando cas pa cas den tur 
e barionan di Aruba. 


Aparte di e control continuo 
den casnan, tambe nan ta 
controla tire shops, casnan 
di anciano cu ta casnan vul- 
nerabel, scol, hotelnan, entre 
otro. 


Den region Latino Ameri- 
cano y islanan di Caribe tin 
hopi brote di dengue cu ta tu- 
mando lugar, segun loke me- 
dionan internacional ta bin 
reportando 
recientemente. 
“E casonan di dengue a eleva 
compara cu añanan anterior. 
Organisacion 
Mundial 
di 
Salud (OMS) y Organisa- 
cion Panamericano di Salud 
(PAHO) tambe ta recomenda 
cu tur hende den regionnan 
unda tin e sangura Aedes Ae- 


gypti pa nan ta mas cauteloso 
y keda alerta pa casonan di 
dengue e aña aki,” Chong a 
menciona. 


Na Brazil, Argentina, Para- 
guay, 
Colombia, 
Puerto 
Rico,entre otronan, e caso- 
nan ta redobla hopi mas di 
loke nan a expect pa loke ta 
trata e malesa y e mortonan 
tambe. 


Den cuadro aki, Chong a in- 
forma cu e sangura Aedes ae- 
gypti tambe ta existi na Aru- 
ba, pero no na mesun nivel 
cu na Corsou, unda na co- 
mienso di e luna aki gobierno 
a informa cu ta bay cuminsa 
tuma accionnan di limpiesa 
pa motibo cu tres persona a 
muri debi na e malesa aki. 


Minister di Salud di Aruba, 
Dangui Oduber a señala cu 
na Aruba tambe ta tumando 
e medidanan preventivo pa 
evita un brote di dengue, mi- 
rando cu e casonan tabata au- 
mentando. “Aunke na e mo- 
mentonan aki no tin ningun 
brote di Dengue na Aruba, 
ta di importancia crucial pa 


nos haci tur cos posibel pa 
preveni esaki. Pa es motibo 
Ministerio di Salud ta haci un 
yamada na pueblo pa hunto 
nos sea responsabel y nos 
combati criadero di sangura.” 


Na e momentonan aki, Aruba 
tin registra 6 caso confirma di 
dengue, manera Chong a in- 
forma, pero esey no ta nifica 
cu casonan no lo por aumen- 
ta. Importante ta con lihe por 
actua, con chikito e brote aki 
ta keda of con grandi e lo por 
bira si no ta haci nada. 
“Pa e tempo aki e casonan 
ta mas eleva compara cu aña 
pasa, pero esey por ta tambe 
cu e dokternan ta mas alerta,” 
Chong a expresa. 


Pa e motibo aki, seccion di 
GKMB ta mas activo na e 
momentonan aki. Nan ta 
ricibi informacion di Depar- 
tamento di Salud Publico di 
casonan sospechoso, di cual 
te ayera tabata na 50. Esaki 
ta trata di personanan cu ta 
bay cerca dokter di cas cu 
diferente sintoma y nan ta 
haci un test. Cu e casonan 
sospechoso cu tin te awor, 


GKMB ta haciendo mas pa 
bay bishita na e casnan di e 
pashentnan afecta pa controla 
e cas y controla e bisiñanan, 
“pero den e cuadro aki nos 
mester ta mas alerta y nos ta 
controla e zona cu ta rond di 
e casonan sospechoso, esey ta 
loke nos ta haciendo pa eleva 
nos alerta.” Chong a declara. 
Igualmente, nan a caba di 
controla e parti turistico, cual 
ta e parti di High Rise y Low 
Rise, hunto cu condomin- 
ionan; ademas di cas di anci- 
anonan cu ta e area mas vul- 
nerabel pa motibo cu dengue 
por ta mortal tanto pa mucha 
chikito como pa hende gran- 
di y hendenan cu complica- 
cionnan medico, segun el a 
sigura. 
“Pero e trabao no ta solamente 
di nos, e trabao ta eigenlijk di 
comunidad. Nos t’ey pa nos 
yuda den cierto caminda, 
pero anos no ta esun cu por 
preveni un brote di dengue, 
esey mester ta den cada cas, 
den cada hende pa duna nan 
parti, di tene na cura limpi, si 
nan tin awa para pa nan de- 
shaci di esaki y controla cu 
no tin criadero di sangura,” 


Chong a bisa. 


Na e momentonan aki, e re- 
gion ta den un temporada di 
secura y hopi biento, “pero 
no ta suppose di tin sangura.” 
Sinembargo, si nan ta ripara 
den nan control den e casnan 
cu tin hemchi di awa of bari 
cu awa, “cual ta e problema di 
mas grandi cu nos ta hayando 
awor y den tur di nan nos 
ta haya criadero di sangura. 
Esey ta indica cu e person- 
anan mes na cas ta criando y 
aumentando e problema aki 
pa nan mes, pa nan famia y pa 
e bario.” 


Manera ta conoci, ta un tipo 
di sangura esun cu ta transmi- 
ti e malesa di dengue, “Aedes 
aegypti, cual ta un sangura cu 
ta biba cu nos. Anos ta cri’e, 
no ta un sangura di mondi, 
e ta gusta hende y hende ta 
cri’e pasobra nan ta esun cu 
ta laga awa para pa nan. E ta 
un sangura urbano cu ta crece 
of biba rond di e cas. Tambe 
esaki ta e mesun sangura cu ta 
transmiti Zika, Chikungunya 
y yellow fever,” el a bisa. 


Chong tambe a sigura cu tin 
un otro sangura cu ta yama 
“Tigger moskito,” cu tambe 
ta transmiti dengue pero esey 
no ta existi na Aruba. “Mi a 
tende cu na Hulanda si el a 
wordo introduci door di pro- 
ductonan cu ta bin di Asia, 
nan por biaha rond di mundo 
y ta gusta mas awa di riu y 
Aruba ta hopi seco pa e por 
sobrevivi akinan.” 


El a trece dilanti cu na e cas- 
nan cu nan ta hay’e cu tin 
hemchi cu awa of baki cu 
awa, nan ta duna e informa- 
cion di prevencion pa motibo 
cu hopi biaha hendenan mes 
no sa kico esey ta nifica. Den 
ley tin para cu nan lo por haya 
un multa, “pero nos no ta bay 
eynan ainda, pasobra bo kier 
cooperacion di bo pueblo y 
unabes bo ta duna hendenan 
multa, nan no ta bay habri 
mas e portanan pa bo. Nos ta 
duna un advertencia.” 


A destaca cu comunidad 
mester yuda pa combati un 
brote, cu no ta trabao di gobi- 
erno of di nan departamento 
pa haci esey. “Nos ta yuda 
purba hiba e informacion pa 
tur hende por preveni, y con 
bo por preveni? Djis mantene 
bo area limpi, bo cura limpi, 
no warda awa ora ta yobe, ni 
den hemchi. Nos por preveni 
esey. Tambe ora lo sali, si por 
purba di bisti manga largo of 
usa repelente,” el a finalisa. 


LOCAL 
A4 


Diahuebs 11 aPRiL 2024 


Arubianonan tambe por vota pa eleccion di Parlamento Eurpeo 
Registracion ta habri te dia 25 di april 


Manera ya caba Bon Dia Aruba a 
publica den un entrevista cu rep- 
resentante suplente di Hulanda 
na Aruba, Sr. Vincent Storimans, 
eleccion pa Parlamento Europeo 
ta tuma luga dia 6 di juni. En 
conexion cu esaki, ayera mainta 
durante un webinar cu represent- 
antenan di Hulanda den islanan 
di Caribe Hulandes y demas cole- 
ganan, a brinda informacion mas 
detaya ariba e proceso di regis- 
tracion y importancia di eherce e 
derecho di voto aki. 


Durante e webinar, Storimans a cum- 
insa na subraya e importancia di elec- 
cion Europeo. No solamente pa e 27 
pais miembro di Europa, pero tambe 
pa e paisnan den Caribe Hulandes. 
“Mi ta kere cu esaki ta hopi impor- 
tante y ta util tambe, pasobra si bo 
ta un habitante di un di e paisnan 
miembro, bo ta haya un invitacion 
automaticamente, pero den e relacion 
aki bo mester haci mas esfuerso pa bo 
inscribi na e eleccion,” el a indica. 


Pa esnan cu no tin conocemento to- 
cante kico Parlamento Europeo ta y 
e importancia di e eleccion di esaki, 
cual tambe tin un efecto pa Aruba, 
el a splica cu Parlamento Europeo 
ta e parlamento transnacional mas 
grandi na mundo, cu 720 miembro, 
cu ta wordo eligi directamente pa e 
residentenan di e 27 pais miembro di 
Union Europeo. 


Esey ta nifica cu cada cinco aña, e 720 
miembro di Parlamento Europeo ta 
wordo eligi directamente pa e resi- 
dentenan di Union Europeo. 


Pa loke ta Hulanda, el a sigui splica 
cu Hulanda por scoge e 31 miembro 
di parlamento, y den esaki ciudada- 
nonan Arubiano cu nacionalidad 
Hulandes por participa y eherce nan 
derecho di voto. Cu 31 miembro Hu- 
landa ta e di shete pais mas grandi den 
e tereno aki. Alemania ta e pais di mas 
grandi cu 96 miembro y e pais mas 
chikito ta Malta cu 6 miembro. “Asina 
bo por mira cu Hulanda cu 31 miem- 
bro por haci hopi cos na Bruselas” el 
a enfatisa. 


Storimans a indica cu Parlamento 
Europeo su funcion ta un colegisla- 
cion, locual ta nifica hunto cu e 720 
miembro e legislacion ta wordo traha, 
y segun el a enfatisa, e legislacion for 
di Bruselas of Strasbourg ta birando 
mas importante y pues mas y mas ley 
ta bin for di Europa. 


“Ta trata di asuntonan cu ta hopi im- 
portante pa nos tur. E ora ey bo ta 
papia di medio ambiente, seguridad, 
migracion, asuntonan relaciona cu 
economia y ta importante pa loke ta 
trata di haci, bo voz wordo scucha. 
Pues, pa bo sa cu bo miembronan di 
Parlamento Europeo, cu nan ta wak 
pa bo interesnan y cu nan t’ey pa bo 
tambe,” el a resalta. 


Pa loke ta e proceso di voto, manera 
ya caba menciona, e ultimo dia pa ciu- 
dadanonan di nacionalidad Hulandes 
por registra pa por vota den e eleccion 
aki ta 25 di april y ciudadanonan mes- 
ter tene cuenta cu algun rekisito sim- 
pel, pero importante, cu no por falta 
pa por registra y vota. 


Storimans a splica cu tur persona cu 
ta den exterior, pues afo di Hulanda, 
mester registra cu e municipio di Den 
Haag. 


Asina tur hende cu ta desea di nombra 
for di exterior, ta registra nan mes na 
e municipio di Den Haag, cu ta esun 
cu ta administra tur esnan cu kier vota 
for di exterior. 


“Manera nos a bisa caba, esey ta ni- 
fica cu bo mester haci un poco mas 
esfuerso. Pues bo mester inscribi pa 
esaki,” el a remarca. 


Tur ciudadano cu inscribi pa vota e 
biaha aki, of cu a yega di inscribi y 
vota caba pa eleccion di Parlamento 
Europeo, mester inscribi e un biaha 
so y e municipio di Den Haag lo tin 
e registracion aki. Despues di e regis- 
tracion e votador ta ricibi un e-mail 
y despues nan ta ricibi un prueba di 
esaki. 


Storimas a indica cu pa Aruba, Cor- 
sou y Sint Maarten e representacion 
na Oranjestad, Willemstad y Philips- 
dorp ta funciona manera un post di 


voto. Pues e documentonan di voto 
pa eleccion di Parlamento Europeo 
dia 6 di juni, lo wordo manda na e 
oficinanan di representacion si e ciu- 
dadanonan a registra dia 25 di april na 
un minuut prome cu mey anochi, ora 
di Hulanda, of prome cu e fecha ey. 


E proceso ta tuma luga via e web- 
site stemmenvanuitdebuitenland.nl, 
ey riba por haya tur informacion y 
rekisito y despues di e registracion e 
ciudadanonan ta keda den e registro 
di e municipio di Den Haag. E docu- 
mento di votacion ta wordo manda pa 
e oficina di representantenan y e ciu- 
dadanonan por eherce nan derecho di 
voto te hasta un siman prome cu e dia 
di eleccion. 


Na tur oficina di representacion ta 
bay tin urna di votacion na unda e 
votadornan por entrega nan voto, es- 
aki ta warda te na momento cu mester 
haci conteo oficial. Despues di e con- 
teo di e votonan, ta manda e informa- 
cion pa e municipio di Den Haag cu 
ta publica esaki riba nan website. 


“Esey ta un proceso publico, asina 
ta cu e momento cu nos ta bay haci 
un pre-opening, pues si hopi voto 
ta drenta, nos mester habri un tiki 
mas trempan cu e dia mes. Esakinan 
ta procesonan publico pa interesa- 
donan, cu ta ciudadano of hende di e 
medionan di comunicacion, y nos lo 
anuncia tambe ki dia nos lo haci esaki. 
Asina tur hende tin e oportunidad pa 
ta presente, pa observa y pa mira cu 
tur cos ta bon y na ordo,” Storimans 
a subraya. 


Sra. Nathalie Pilck, project manager 
pa eleccion na e municipio di Den 
Haag pa votadornan cu ta biba afo 
di Hulanda, a enfatisa e importancia 
di registra pa por vota den e eleccion 
di dia 6 binidero. El a clarifica cu si 
un persona ta registra como votador 
pa eleccion di Tweede Kamer, esaki 
no ta nifica cu automaticamente e ta 
registra pa e eleccionnan pa Parla- 
mento Europeo. “E eleccionnan tin 
diferente criteria pa cada eleccion y 
p'esey e registracion ta estableci pa 
cada eleccion. Pues esey sigur ta un 
punto di atencion,” el a indica. 


Pilck a trece pa dilanti e cifranan, pro- 
visional, pa loke ta e registracion te cu 
aworaki di votadornan pa eleccionnan 
aki. Pa Aruba tin 1122 votador regis- 
tra, Corsou tin 1259 votador registra 
y na Sint Maarten 196. 


“For di Den Haag nos ta un par di ki- 
lometer leu pero nos ta spera cu nos 
servicionan nos ta yega hopi cerca di 
e habitantenan di Corsou, Aruba y 
Sint Maarten, pasobra nos ta kere cu 
ta hopi importante pa nan por tin un 
voto tambe. Cada voto ta conta y Hu- 
landa ta vota riba 6 di juni pa e elecci- 
onnan pa Parlamento Europeo 2024,” 
el a subraya. 

AZV bao control, awor... 
Futuro ta ‘otros cien pesos’... 


Director di AZV (y SVb) a tene un rueda 
di prensa pa duna informacion tocante 
estado financiero di nos fondo general di 
gasto di salud AZV. Su conclusionnan basa 
riba e cifranan general ta loke nan ta: por lo 
pronto e fondo ta mas cu capaz pa cumpli 
cu su obligacionnan, y hasta den e añanan 
aki ta generando un reserva. E periodo 
despues sin embargo lo mustra otro pan- 
orama financiero, loke lo ta consecuencia 
di e desaroyo economico cu no ta mustra 
e crecemento rapido cu nos por a mira 
despues di supera e crisis di 2020/2021. 
Nos lo bolbe na e aspeto aki, pero antes 
e stabilidad momentaneo di AZV, cu no a 
logra solamente cu un biento economico 
faborable, sino tambe pa medida cu a tuma 
pa limita – crecemento di – gasto. Esaki 
tabata encera por ehemplo e limitacion di 
e lista di medicamento pagable pa AZV, 
lagando un parti di e medicamentonan 
prescribi pa e pacient mes paga. Mirando 
e hecho cu e fondo, entre 2022 y 2023, a 
logra un aumento fuerte, di prima AZV 
y BAVP, di alrededor di Afl. 59 miyon 
(12,1%), e pregunta por surgi cu ta logran- 
do austerizacion fuerte a costo di e cart- 
era di e ciudadano mas vulnerable. Segun 
nos opinion, no tin estudio disponible di e 
forma con e austerizacion aki a afecta e pa- 
cientnan mas vulnerable, pero lo ta algo cu 
lo mester tuma lugar. No cu nos tin spe- 
ranza cu esaki lo sucede, pasobra nos tin 
un pasado bastante negativo ora ta trata di 
e tipo di investigacion aki, bao di cualkier 
gobierno te awe. 
Di otro banda, nos ta comprende cu e 
banda gubernamental lo defende e medi- 
danan tuma pasobra tin acuerdo riba esaki 
cu Hulanda. Ademas, y esey e director den 
su rueda di prensa a trece dilanti, ta asina 
cu tirando un vistazo riba futuro proximo, 
nos mester ta prepara pa tempo econom- 
ico menos faborable, unda aumento di 
gasto, algo imparable na cualkier pais, lo 
topa cu un crecemento masha limita di e 
fuentenan principal cu ta abastece caha di 
AZV, e primanan di dunador di trabao y 
empleado, y e parti di BBO dedica na AZV 
(BAZV). Pa 2027/2028, e tempo ‘gordo’ pa 
AZV (y AOV a proposito) lo ta pertenece 
na pasado y lo mester planifica con ta bay 
atende e asunto aki. Naturalmente no ta 
esey ta loke nos a haya di tende explicita- 
mente den ultimo añanan di banda guber- 
namental, mientras manera nos medio ta- 
bata adverti, esey tabata caba loke e cifranan 
di gobierno y proyeccionnan di diferente 
instancia envolvi den planificacion eco- 
nomico, y ‘common sense’ tabata mustra. 
E recuperacion despues di Covid tabata 


mustra cifra di crecemento economico 
hopi halto, pero gran parti tabata pa yega 
di retorno na unda nos a keda na 2019. A 
crece mas cu esey caba, pero e crecemento 
ey lo ta limita, y ta loke e director di AZV 
den su encuentro cu prensa a indica. 


Con atende falta di crecemento: importa 
trahador 
Loke e director no a indica, y esey tampoco 
ta su prerogativo, ta con nos ta bay prepara 
pa loke ta bin. Sin crecemento economico 
no tin aumento di entrada pa AZV, cu gasto 
creciente di tur manera, ni pa SVb, cu gas- 
to aumentando pa pago di AOV. E contesta 
di gobierno t’ey caba, aunke nan no ta toca 
e tema, ainda. Nos ta kere cu no ta mas 
cu responsable pa sí discuti esaki awor. E 
‘solucion’ cu tin na caminda ta e impor- 
tacion di miles di trahador di exterior, cu 
ta bay ocupa gran parti di e puestonan 
laboral den e expansion considerable den 
cantidad di camber, cu ta bay tin den nos 
sector di turismo. No tin sentido na e mo- 
mento aki pa dedica tempo na lamento, e 
decisionnan ta tuma y e rumbo ta mas cu 
cla. Importante ta awor kico e conscuen- 
cianan lo ta pa, por ehemplo AZV. Cada 
mil trahador lo significa cierto contribu- 
cion na AZV den forma di prima, pero 
mester tene na cuenta cu e gran mayoria 
lo ta di salario modesto cu no ta yega na 
e promedio di gasto pa persona, cu segun 
e propio relato di AZV pa 2023 a yega na 
Afl. 4.396 pa persona sigura. Un persona 
cu, digamos Afl. 2.500 pa luna na salario, 
ta pone solamente Afl. 2.625, un poco mas 
cu 50% di e suma anual ey. E resto, nos 
ta pone... Con e cifranan ta si 5.000 per- 
sona drenta pa traha? Nan ta aporta un 
poco mas cu Afl. 13 miyon, y ta costa nos 
na AZV casi Afl. 22 miyon. E mesun 5.000 
trahador ta duna un aporte na prima di 
AOV di alrededor di Afl. 18 miyon pa aña, 
loke ta 6% di e Afl. 300 miyon cu e total di 
prima AOV lo mester por a yega na 2023. 
Como agravante: nos ta papiando aki sol- 
amente di e cuadro di costo pa esnan cu 
ta drenta pa traha, no di e fase despues di 
‘reunificacion familiar’, pasobra e ora tin 
mas persona cu ta añadi na e ‘daño finan- 
ciero’ pa e pais, mientras un so ta paga 
prima. Despues e otro gastonan ta bin 
aden, manera den infrastructura y ense- 
ñanza, pero esey ta un tema riba su mes. 
Di e manera aki, nos ta rumbo pa un cier- 
to futuro, unda henter un gobierno no 
ta conta nos ni mitar di loke ta bay tuma 
lugar. Y asina nos mester bay vota na 2025, 
pa un futuro cu talvez nos no por a ni con- 
sidera, corda acepta conscientemente. 

Continuacion di trabao di revitalisacion den area di Wilhelminastraat 


E proceso di revitalisacion di e 
area cerca di Colombusstraat y 
Wilhelminastraat na Oranjestad 
ta continua, cuminsando e diaran- 
son binidero cu inicio di e segundo 
fase di e proyecto. E plan aki tin 
como meta pa transforma e area 
aki den e districto culinario "par 
excellence" di e ciudad, mehorando 
asina e estetica, accesibilidad y su 
funcionalidad tanto pa localnan 
como pa bishitantenan. 


E prome fase di e proyecto a keda 


completa satisfactoriamente, poniendo 
e fundeshi pa un renobacion integral di 
e area. Awor, e segundo fase ta bay sigui, 
cu un enfoke particular riba e mehora- 
cionnan planea, cual ta inclui creacion di 
mas espacio pa peaton, ampliacion di e 
area di parkeo pa acomoda e usuarionan, 
instalacion di mas ‘standplaats’ pa taxi, y 
miho iluminacion publico pa aumenta 
e nivel di siguridad den e area, segun 
un comunicado di gobierno. 


Durante e periodo di trabao di renoba- 
cion, lo cera parcialmente Wilhelmin- 


astraat. Minister Geoffrey Wever ta haci 
un yamada special pa cooperacion di 
tur esnan cu ta transita e caminda aki, 
como tambe pa e comerciantenan, pa 
facilita e realisacion di e obranan aki 
cu ta importante pa revitalisa e area. 
E proyecto no solamente lo mehora e 
infrastructura y estetica di e sitio, pero 
tambe ta spera di impulsa e economia 
local a traves di aumento di turismo y 
consumo den e negoshinan den e area. 


"E proyecto di revitalisacion aki ta un 
testigo di e compromiso continuo cu 


desaroyo urbano sostenibel y mehoracion 
di calidad di bida di e ciudadanonan 
y bishitantenan di Oranjestad", segun 
Minister Geoffrey Wever. 


Na su conclusion, ta anticipa cu e area 
di Columbusstraat y Wilhelminastraat 
lo por posiciona su mes como un centro 
vibrante culinaro y social cu lo atrae 
un “spectrum” amplio di hende, for di 
localnan te turistanan, contribuyendo 
significativamente na e dinamismo y 
diversidad cultural di e ciudad. 


Parlamentario independiente Gerlien Croes ta cuestiona otorgamento di 
mas di 2.000 camber adicional pa hotel 


Mediante un post cu parlamentario indepen- 
diente Gerlien Croes a publica riba rednan 
social, ta cuestiona e dunamento di mas di 
2.000 camber extra pa hotelnan, caminda el a 
señala cu “MEP ta culpa AVP, pero MEP mes 
a beneficia di entre otro, e dealnan y acuerdo 
pa traha 3 Ibero Star hotel 3 aña pasa tambe.” 


Mediante un peticion por escrito dirigi na prome 
minister Evelyn Wever-Croes, e parlamentario a 
solicita e contesta na un cantidad di 14 pregunta 
relaciona cu e desaroyo infrastructural y di con- 
struccion di hotelnan, mas uso y maneho di e 
beachnan actualmente y pa futuro. 


“Minister por comparti cu Parlamento di Aruba 
e cantidad di peticion pa permiso precario cu tin 
actualmente, incluyendo e fechanan di peticion pa 
permiso pa entre otro, pone strandstoelen, pala- 
pas, kleedhok, towelhut, massagehut, toilet, ops- 
lagruimte, lunchdecks, bars y otro actividadnan 
riba beach incluyendo e zona di peticion di meter 
cuadra?” ta un di e prome preguntanan. 


Tambe por mira cu e ta puntra tocante maneho di 
palapa ta bay via vergunning, lista di e permisonan 
precario duna pa palapa so y ken ta responsabel pa 
maneho di e palapanan den e zonanan specifico. “Si 
minister por comparti e maneho di DIP cu taba- 
tin pa e beachnan “strandbeleid” for di 2014 te cu 
maart 2024, incluyendo e cambionan specifico cu 
tabatin den maneho durante e periodo aki?” 


Un di e preguntanan cu tambe a hala atencion ta 
“si minister por comparti kico ta e acuerdo cu e 
siguiente hotelnan cu ta den construccion tocante 
e futuro uso di e beachnan”, cual ta lo siguiente: 
Hotel St. Regis Aruba Resort (200 camber extra pa 
december 2024); 
Gran Ibero Star 1 (240 camber pa december 2024; 


Grand Ibero Star 2 (400 camber pa 2025); 
Ibero Star Tierra delk Sol (200 camber 2025); 
Expansion Hotel Hilton (160 camber pa 2025); 
Port City2x Boutique Hotrel cu maximo 100 cam- 
ber pa cada un; 
Secret’s Hotel na San Nicolas fase 1 y 2 (900 cam- 
ber total); 
Ampliacion Manchebo Hotel (100 camber); 
Ampliacion Divi Phoenix (140 camber); 
Y 741 unidad di condominio bao construccion ac- 
tualmente. 


Croes ta puntra ken ta esun cu a duna e opcion di e 
terenonan aki. “MEP ta culpa AVP, pero MEP mes 
a beneficia di entre otro, e dealnan y acuerdo pa 
traha 3 Ibero Star hotel 3 aña pasa tambe. Kico es- 
aki ta bay nifica pa Aruba, pa nos uso di beachnan? 
Kico Minister president a acorda cu e hotelnan aki 
pa cu precario pa uso di nos beachnan? Anto ainda 
nos falta papia di ken ta bay traha na e hotelnan aki 
y con prepara Aruba ta pa esaki. A hinca Aruba den 
desaroyo sin limite, y ken a pensa di e consecuenci- 
anan real pa e pais aki y nos futuro? Anto esunnan 
cu a hinca nos den esaki kiermen di ta bay saca nos 
di dje?” 


Tan solo keda warda si prome minister ta bay con- 
testa e preguntanan aki na parlamentario Croes of 
lo dicidi di yama un reunion publico cu lo ta algo 
mas miho den terminonan di “Transparencia” , ya 
cu no solamente e parlamentario Croes ta trece di- 
lanti su preocupacion sino comunidad en general 
tambe y hasta turistanan cu ta interesa di haya sa ki 
efectonan e mas di 2.000 camber ta bay trece pa un 
isla asina chikito manera Aruba. 

Anuncio di inicio di campaña anual pa desaroyo sostenibel “Eight to 
Eight, Because Our Planet Can’t Wait” 


Na aña 2022 Rainbow 
Warriors Core Foundation 
a crea un campaña anual 
cu ta core di April 8 te 
cu Juni 8, yama “Eight to 
Eight, Because Our Planet 
Can’t Wait”. E idea ta cu 
mester di un campaña cu 
ta dura mas cu solamente 
algun dia den aña manera 
Dia di Tera, Dia Mundial 
di Medio Ambiente pa en- 
foca riba e necesidad ur- 
gente pa accion immedi- 
ato y continuo pa cumpli 
cu metanan pa combati 
cambio climatico, Obhe- 
tivonan pa Desaroyo Sos- 
tenibel (SDGs) y protecci- 
on mundialmente di bio- 
diversidad y ecosistema, 
vital pa seguridad alimen- 
tario y salud global. Nos 
planeta no por warda mas, 
pasobra si ser humano tar- 
da pa cumpli cu deadline 
urgente, lo ta demasiado 
laat pa scapa Planeta Tera. 


Eigh to Eight, Because Our 
Planet Can’t Wait 
E campaña aki ta core anual- 
mente di April 8, te cu Juni 8. 
E tin un doble enfoke. 


Antesala pa campaña di 2024: 
dia mundial di salud, 7 april 
2024 
Tema “Mi Salud, Mi Dere- 
cho” 
Pasobra salud ta un tema cru- 
cial di desaroyo sostenibel y 
liga tambe na medio ambien- 
te, cada aña nos ta usa e tema 
di Dia Mundial di Salud, cu 
ta ser observa 7 april tur aña, 
den e antesala di nos cam- 
paña. 


E tema pa 2024 ta “My 
Health, My Right”, “Mi 
Salud, Mi Derecho” 


Mundialmente cada dia mas 
e derecho di acceso na ser- 
vicio di salud pa miyones di 
hende ta bou menasa. Malesa 
y desaster natural ta resalta 
como factor principal pa 
causa di morto y incapacidad 
fisico. Conflictonan nacional 
y regional ta devastador pa 
miyones di hende, causando 
morto, dolor, hamber y aflic- 
cion y stress psicologico. 


E kimamento di combustible 
fossiel ta simultaneamente 
causando cambio climatico y 
alabes kitando nos derecho pa 
inhala aire limpi, cu polucion 
di aire tanto pafor y paden 
den edificio y cas cobrando 
un bida cada 5 segundo riba 
Planeta Tera. 
E Conseho di Organisacion 


Mundial di Salud pa Aspec- 
tonan Economico di Salud pa 
Un y Tur a constata cu por lo 
menos 140 pais ta reconoce 
salud como un derecho hu- 
mano den nan constitucion. 
Sinembargo paisnan no ta 
pasando of aplicando legisla- 
cion pa garantisa e derecho pa 
acceso na servicio di salud. 


Esaki ta splica di con por lo 
menos 4.5 biyon hende, mas 
di mita di e poblacion mun- 
dial no tabata plenamente cu- 
bri pa servicionan esencial di 
salud na 2021. 


Pa enfrenta e desafionan aki 
e tema pa Dia Mundial di 
Salud 2024 ta ‘Mi Salud, Mi 
Derecho’. 
E tema pa e aña aki a ser scogi 
pa defende e derecho pa un 
y tur, tur caminda, pa tin ac- 
ceso na servicio di salud di 
calidad, educacion, y infor- 
macion, y alabes awa potabel 
sigur, aire limpi, bon nu- 
tricion, vivienda adecuado, 
condicionnan di trabou y 
ambiental decente y libertad 
di discriminacion. 


Situacion na Aruba 
E derecho na salud ta un 
derecho humano basico. Tur 
hende mester tin acceso na 
servicio di salud publico na e 
ora y lugar na unda mester di 
nan sin obstaculo economico 
y sin intervencion of triage di 
assistent di dokter, entre otro 
pa cita cu specialista. 
Seguro medico general mes- 
ter provee proteccion finan- 
ciero y acceso na servicionan 
basico di calidad, mester saca 
hende for di pobresa, pro- 
move e bienestar di famia y 
comunidad, proteha contra 
crisisnan di salud publico, 
manera e pandemia di male- 
sanan cronico no comuni- 
cable (diabetes, obesidad, 
maleza cardiovascular, can- 
cer, 
malesa 
respiratorio), 
problemanan 
psicosocial, 
cuido di adulto mayor y cui- 
do pa menor den gruponan 
vulnerabel den sociedad. 


Inverti den sistema di salud 
fuerte ta critico pa un co- 
munidad prospero. Aumenta 
financiamento publico den 
salubridad y baha gastonan di 
“eigen bijdrage” ta salba bida 
entre otro di adultonan may- 
or cu ta depende di un pen- 
sioen cu no ta permiti gasto 
halto pa medicina y ta contri- 
bui na cumpli cu e SDGs. 


Permiti participacion di tur 
stakeholder den e planifica- 
cion di gobierno, revision di 


progreso y e implementacion 
di un sistema di salud y se- 
guro medico general, usando 
un enfoke riba cuido medico 
primario pa brinda servicio 
basico di cuido cu proteccion 


financiero y pa dirigi esaki 
riba y atende cu esnan mas 
den necesidad y pa mehora e 
salud y bienestar di hende di 
tur edad den un forma igual. 

Inicio programa di investigacion cientifico internacional di pasado di sclavitud 


E pasado di sclavitud co- 
lonial di Hulanda y su im- 
pacto a forma diferente 
pais rond mundo profun- 
damente. Tog e conoce- 
mento cu ta disponibel 
tocante e pasado di sclavi- 
tud comparti aki ta skirbi 
particularmente 
for 
di 
perspectiva colonial. Pa 
enrikece nos perspectiva, 
minister Dijkgraaf (Ense- 
ñansa, Cultura y Ciencia) 
ta inicia un cooperacion 
global 
di 
cientificonan 
riba e topico aki awe na 
Aruba. Esey el a anuncia 
awe durante un mision di 
conocemento den Caribe. 


Dijkgraaf: “Mas conocemen- 
to cientifico di nos pasado 
comparti ta di gran impor- 
tancia. Den esey ta esencial 
cu tin espacio pa haci inves- 
tigacion for di perspectivanan 
nobo, na e luganan caminda 
sclavitud tabata existi. E con- 
ocemento cu esey produci ta 
di gran balor pa compronde 
nos historia comparti mas 
miho. Mi ta consider’é hopi 
valioso pa por inicia e pro- 
grama di investigacion aki 
durante e Aña di Conmemo- 
racion Pasado di Sclavitud.” 


Inicio den e area 
Caribense 
Dijkgraaf kier promove e co- 
laboracion di conocemento 
riba pasado di sclavitud entre 
universidadnan rond mundo, 
cuminsando den nos pro- 
pio Reino. Pa investigacion 
na Aruba, Corsou y Sint 
Maarten e ta destina 375.000 
euro te cu 2027. Cu esey 
cientificonan local por haci 
investigacion riba pasado di 
sclavitud den e paisnan aki. 


Lo tin posibilidad tambe pa 
haci investigacion riba e topi- 


co aki na Hulanda Caribense 
(Boneiro, Saba y Sint Eustati- 
us). Tin un presupuesto apart 
pa esaki. 


Liña cora rond mundo 
Hulanda tin laso profundo cu 
Surnam, Indonesia y Sur Af- 
rica tambe, debi na e pasado 
di sclavitud comparti. Hulan- 
desnan a bende hopi persona 
sclavisa aya, of a transporta 
nan via e paisnan aki. 


E contexto historico y con- 
temporaneo ta diferencia di 
un pais pa otro. Trece e dife- 
rente perspectivanan hunto ta 


di gran balor agrega pa miho 
comprension di nos historia 
comparti. P’esey Dijkgraaf 
kier duna hunto cu Surnam, 
Indonesia y Sur Africa, e in- 
vestigacion 
cientifico 
riba 
pasado di sclavitud tambe un 
impulso den e paisnan ey. E 
idea pa esaki a surgi durante 
misionnan di conocemento 
pa e paisnan aki, na unda Di- 
jkgraaf a papia ku diferente 
cientifico cu ta investigando e 
pasado di sclavitud. E plan ta 
pa duna e cooperacion cienti- 
fico forma di mes manera cu 
den e parti Caribense di nos 
Reino. 


E prome combersacionnan 
cu e paisnan aki ta positivo. 
Ta existi un gran sentimento 
comparti riba importancia di 
colaboracion cientifico. 


Comparti conocemento 
Comparti conocemento ta un 
punto di salida importante di 
e programa di investigacion 
global. Na e momentonan 
akí ta elaborando riba con e lo 
bay ta. E prome ideanan ta pa 
crea un red di investigacion, 
exposicionnan 
ambulante, 
un buki of un conferencia di 
apertura y clausura. Cienti- 


ficonan Hulandes tambe lo 
haya un papel den esey. Mas 
laat e aña aki esaki lo haya 
mas forma. 


Mas espacio pa diferente 
perspectiva den 
enseñansa y investigacion 
Secretario di estado Van 
Huffelen a anuncia aña pasa 
na e conmemoracion di Tula 
na Corsou cu gabinete ta es- 
tablece un catedral pasado di 
sclavitud pa Aruba, Corsou y 
Sint Maarten. 


Awor Dijkgraaf ta duna con- 
tenido na esey cu e coopera- 
cion cientifico aki, den forma 
di un catedral internacio- 
nal impacto di e pasado di 
sclavitud. Tambe gabinete ya 
a anuncia e beca di Tula, cu 
ta carga nomber di e lider di 
e rebelion grandi di esnan 
sclavisa na 1995 na Corsou. 
Pa medio di e beca aki, pa 
aña un studiante di Corsou 
ta haya oportunidad pa sigui 
un estudio bachelor di do- 
cente di historia na Hulanda 
na un academia di su escudo. 
Di manera cu tin mas espacio 
pa diferente perspectiva den 
enseñansa y investigacion. 


Polis ta detene dos muhe pa intento 
di homicidio, agresion y vandalismo 


(CuraçaoChronicle) - Riba di- 
aluna alrededor di 8:30 di ano- 
chi, autoridadnan a detene dos 
hende muhe na Kaya Berom, na 
e districto Montaña Abou. E are- 
stonan a ser haci en conexion cu 
e ofensanan sospecha incluyendo 
asesinato, agresion y vandalismo. 


Segun reportahenan di departamento 
di polis, e genesis di e incidente por 
ser rastrea back na un discusion en- 
tre dos muchanan bisiña . Sinem- 
bargo, loke a cuminsa como un sim- 
pel desacuerdo rapidamente a sali 
for di control, culminando den un 
altercacion fisico entre e dos hende 
muhenan involucra. 


Autoridadnan a revela cu e confron- 


tacion a escala na asina un nivel cu 
violencia fisico a bini despues, cu tes- 
timonionan indicando cu tabatin un 
intento di dal otro cu auto. Adiciona- 
lmente, daño di propiedad a ser haci, 
cu un di e vehiculonan su bentana 
kibra. 


E individuonan en cuestion, dos hen- 
de muhe di 33 y 31 aña Curasoleño, a 
keda deteni durante e discusion. 


Despues di e detencion, e dos sos- 
pechosonan a ser presenta pronto di- 
lanti un fiscal asistente. Consecuent- 
emente, basa riba con severo e acusa- 
cionnan ta y mirando cu e investiga- 
cion ta pendiente, a tuma e decision 
di duna ordo pa nan permanece bao 
detencion. 


Homber sospecha di secuestro 
deteni pa polis na Hato Airport 


(CuraçaoChronicle) - Un escena 
a desaroya dialuna na Hato Air- 
port, unda autoridadnan a de- 
tene un homber cu ta sospecha 
di ta involucra den un caso di se- 
cuestro. E secuestro acusa a tuma 
luga diadomingo anochi na e 
bario di Brievengat su area Kaya 
Augusto Boelijn. 


Segun reportahenan, poco prome cu 
11or di anochi, e sospechoso apar- 
entemente a obliga un muhe drenta 
su vehiculo prome cu el a huy for di e 
escena cune. Afortunadamente, e au- 
toridadnan a logra localisa e victima 
despues na un adres na Seru Fortuna 
Kaya Yobida. 


Intendo evadi su captura, e sospecho- 
so a purba bay for di e pais dialuna. 
Sinembargo, polis a interveni, dete- 
niendo su persona na Hato Airport 
prome cu e por a subi e vuelo. E in- 
dividuo den detencion a keda identi- 
fica como un Curasoleño di 27 aña, 
manera autoridadnan a confirma riba 
diamars anochi. 


Den e curso di nan investigacion, 
autoridadnan a conduci un buskeda 
amplio na e sospechoso su residencia 
na Kaya Shers, situa na Koraal Specht. 
E individuo deteni a ser hiba dilanti 
fiscal asistente, ken a duna ordo pa 
su detencion temporario mientras 
ta sigui busca informacion tocante e 
caso. 

A investiga varios polis Hulandes pa extremismo anti-institucional 


(NLTimes)—Polis 
Hu- 
landes actualmente ta in- 
vestigacion varios di nan 
agente 
pa 
extremismo 
anti-insitucional, un voc- 
ero a confirma na NU.nl. 
E empleadonan aki ta kere 
e teoria di conspiracion cu 
e mundo ta boa control di 
un “elite malvado.” 


E vocero no por a bisa cuanto 
agente tabata bao investigacion. 
“Esaki ta pasobra e concepto cu 
ta cay bao di extremismo anti- 
institucional ta hopi amplio,” 
el a conta e corant. “Y pasobra 
por tin varios curso di accion 
cu ta causa un investigacion 
exploratorio of disciplinario.” 


Agentenan policial tambe tin 
libertad di expresion. Pero 
tambe nan ta pasa den proceso 
di huramento, den cual nan ta 
priminti neutralidad ora nan 
cuminsa traha pa polis. E hura- 
mento ta priminti loyalidad na 


e Rey Hulandes, constitucion 
y leynan. “Comportamento- 
of expresionnan cu ta bay den 
conflicto cu esaki no ta pas cu 
polis, hasta si bo bisa of haci 
esaki den bo tempo priva.” 
Diamars e coordinador di anti- 


terorismo, NCTV, servicio di 
inteligencia AIVD y polis a 
adverti tocante un grupo cre- 
ciente di hende cu ta considera 
nan mes “soberano.” Hende 
den e grupo aki tambe ta kere 
den e “elite malvado” y sa bay 
en contra cu institucionnan 
gubernamental. Tambe nan 
no ta confia ciencia y media. 
Segun NCTV,e grupo di “so- 
beranonan” no ta grandi su- 
ficiente pa ta un menasa real, 
pero e hecho cu nan cantidad 
ta creciendo ta preocupante. 
Institucionnan gubernamental 
manera Belastingdienst, mu- 
nicipionan y e Conseho Elec- 
toral a ricibi “miles di carta di 
ciudadanonan cu ta purba di 
pone nan pafo di sociedad,” e 


rapport a bisa. 


Autoridadnan a bisa cu e mayo- 
ria di “soberanonan” no tin un 
historia violento, pero si taba- 
tin incidente di intimidacion y 
menasa contra politiconan lo- 
cal, sirbidonan civil y report- 
eronan, entre otro. 


Grupo di accion Control Alt 
Delete, cual ta combati cu per- 
filacion etnico di polis, ta haya 
e hecho cu polis no por bisa 
con hopi di su agentenan ta bao 
sospecho di extremismo anti- 
institucional hopi remarcable. 
“Aparentemente, perspectiva- 
nan ultra-derechista ta asina 
normalisa cu polis mes no ta 
reconoce nan.” 


Segun Algemene Rekenkamer 
Gobierno Hulandes no a haci suficiente pa preveni corupcion 
den compra di vacuna di Covid 


(NLTimes) – Den e dianan ini- 
cial di pandemia di coronavirus, 
ministerio di Salubridad Publico 
Hulandes no a haci suficiente pa 
preveni corupcion den compra di 
vacuna, segun Algemene Reken- 
kamer a conclui den un rapport. 
Tambe a bisa cu considerando tur 
cos, minister di Salud e tempo ey, 
Hugo de Jonge a haci un trabao 
“rasonablemente bon.” 


E prome diagnostico di Covid-19 a 
tuma lugar na Hulanda na fin di feb- 
ruari 2020. Algemene Rekenkamer 
a investiga con gobierno a cumpra e 
prome vacunanan di Covid-19 na 2020 
y 2021. Hulanda a gasta 1.8 biyon euro 
den cumpra vacuna e añanan ey. Esaki 
ta exclui e costo di administra e vacuna. 


Un luna despues di e prome diagnostico 
di Covid-19, gobierno a nombra Feike 
Sijbesma, ex-CEO di DSM, como en- 
viado special pa companianan cu por 
yuda combati coronavirus – fabrican- 
tenan di test y e companianan farma- 
ceutico trahando riba vacuna. Ruman 
homber di Sijbesma tabatin un posicion 
halto na desaroyador di vacuna Astra- 
Zeneca e tempo ey. “Ora Sijbesma a 
asumi su cargo, e ministerio no a discuti 
posible conflictonan di interes cune,” 
Algemene Rekenkamer a bisa. 


Posicion di su ruman homber a bira 
un problema algun luna despues, ora 
Alemania a haci pregunta tocante esaki 
despues di un reunion entre paisnan 
Europeo riba cooperacion. Algemene 


Rekenkamer a referi na esaki como “un 
incidente doloroso.” 


E investigadornan a insisti cu nan no a 
haya indicacion cu Sijbesma a faborece 
AstraZeneca. Pero e ministerio di Salud 
mester tabata mas alerta na e apariencia 
di corupcion aki. 


Algemene Rekenkamer tambe a con- 
clui cu conocemento di e ministerio 
riba con tabata desaroya, produci y 
entrega vacuna di Covid-19 “tabata y 
a keda” insuficiente. Politica Hulandes 
tambe tabata influencia pa “contacto 
trempan y deseonan pa” e compania 
farmaceutico basa na Leiden, Janssen, 
segun Algemene Rekenkamer a skirbi. 


A pesar di e critica aki, Algemene Rek- 


enkamer a conclui cu De Jonge a haci 
un trabao “rasonablemente bon” como 
minister di Salubridad Publico ora e 
pandemia a cuminsa. “E minister no 
tabata prepara pa un brote di e magnitud 
di Covid-19, pero den corto tempo, el 
a logra haya un manera pa stimula e 
desaroyo di vacuna y cumpra vacuna 
cu ta traha. E vacunanan aki a resulta di 
e ta e salida principal for di e pandemia 
global,” Algemene Rekenkamer a bisa. 


Menasa di accion legal contra periodistanan 
Hulandes conduciendo na auto-censura 


(NLTimes) – Periodistanan 
na Hulanda cada bes mas 
ta enfrentando menasa 
di accion legal – hende ta 
menasa di demanda nan 
pa un publicacion. Y esaki 
ta conduciendo na auto- 
censura, problema psico- 
logico y presion financiero, 
specialmente pa periodista 
freelance y medionan chiki- 
to, segun Free Press Unlim- 
ited (FPU) a haya den un 


encuesta di mas di 50 pe- 
riodista, hefe di redaccion, 
abogado y otro partidonan. 


“Ademas di intimidacion y 
agresion online, periodismo 
independiente na Hulanda ta 
bin bao cada bes mas presion 
di e menasa di accion legal,” 
director general di FPU, Ruth 
Kronenburg a bisa. “Si peri- 
odistanan cuminsa aplica auto- 
censura bao presion di accion 


legal, esaki ta preocupante no 
solamente pa nos medionan 
di comunicacion pero spe- 
cialmente pa nos democracia.” 


Segun FPU, periodistanan ta 
enfrenta tres tipo di presion 
di accion legal contra nan – e 
impacto financiero di e proce- 
duranan, e tempo inverti den 
prepara pa e proceduranan, y 
consecuencianan psicologico, 
specialmente den caso unda 
ta ataca nan publicamente. “E 
efectonan aki hopi biaha indi- 
rectamente ta impulsa auto- 
censura,” FPU a bisa. “Peri- 
odistanan ta haci nan storianan 
mas zwak, ta omiti informacion 
verifica, of no ta sigui cu in- 
vestigacion pa evita conflicto 
legal.” Hopi periodista ta indica 
cu e menasa di accion legal ta 


causa stress severo, ansiedad 
y peso psicologico – algo cu 
hopi biaha nan editornan ta 
subestima, FPU a bisa. 


Periodistanan freelance y es- 
nan trahando pa medionan 
mas chikito ta sufri mas bao e 
presion aki, e estudio a mus- 
tra. “E grupo aki ta esun mas 
vulnerable pa e efectonan po- 
sible y pues tin mas probabili- 
dad di usa auto-censura.” Pero 
periodista pa publicacionnan 
mayor tambe ta experimenta 
varios preocupacion silencioso 
tocante con pa paga gastonan 
legal, a pesar di e proteccion 
ofreci pa traha pa un titulo 
mayor. 


Segun FPU, e presion legal 
mas grandi riba periodista ta 


bin di e Demanda Strategico 
Contra Participacion Publico 
(SLAPP). “E demandanan 
aki hopi biaha ta bin di indi- 
viduonan afluente y poderoso 
contra periodista, defensor di 
derechonan humano y organi- 
sacionnan di sociedad civil cu 
meta pa intimida, presiona y 
silencia nan.” 


FPU a bisa cu ley actual na 
Hulanda ta duna opcion contra 
abuso di ley procedural, pero 
no ta ofrece proteccion practico 
contra casonan SLAPP. Con- 
seho Europeo ta bay firma un 
directiva hopi anticipa pa pro- 
tege periodista y defensornan 
di derechonan humano contra 
SLAPP e siman aki, y FPU a 
urgi Hulanda pa agrega esaki 
rapidamente na ley Hulandes. 

Husticia Argentino ta congela bienes di ex-presidente Alberto 
Fernandez pa presunto corupcion 


(El Pais) – Husticia Ar- 
gentino ta avansa contra 
ex-presidente 
Alberto 
Fernandez den e causa cu 
ta investiga un scandal di 
seguronan, diamars ulti- 
mo den oranan di anochi, 
hues federal a ordena con- 
gela e bienes di e dirigente 
peronista. 


Ademas di a congela su bienes 
e hues Julian Ercolini tambe 
a ordena lanta e secreto fiscal 
y bancario riba su cuentanan 
pa busca pistanan cu ta con- 
firma of desmenti si a viola 
su debernan como funciona- 
rio publico den e contractnan 
di polisa di seguronan estatal 
realisa den su gestion (2019- 
2023). 
E causa ta investiga supuesto 
iregularidad cometi den un 
decreto presidencial di Fer- 
nandez di final di aña 2021 
den cual a impone na Ad- 
ministracion nacional e ob- 
ligacion di contrata polisanan 
di seguro a traves di Nacion 
Seguros, di capital publico. 
Husticia tin sospecho cu e 
decreto ey a habilita contract- 
nan di personanan interme- 


diario cu a haya comision mi- 
yonario riba e balor di mer- 
cado. 
Fernandez ta sospechoso pa 
e vinculo di amistad cu tin 
cu un di e intermediario di e 
seguronan investiga, Hector 
Martinez Sosa, casa di su sec- 
retaria, Maria Marta Cantero. 
E ex-presidente, al contrario, 


ta insisti cu e ta inocente y 
fuentenan rond di dje ta con- 
sidera cu e hues a presta su 
mes pa un “operacion formi- 
dabel di un grupo di medio- 
nan.” E supuesto fraude a ser 
revela pa e corant El Clarin, 
opositor di kirchnerismo. 
Ademas e medida hudicial ta 
impedi Fernandez di bende 


of dispone di su propiedad- 
nan. Tambe a kita e acceso 
na su cahanan di siguridad. 
Ercolini a tuma e decision 
aki bao pedido di fiscal Car- 
los Rivoli, ken ta busca evi- 
dencia di e posibel entrega di 
contractnan di seguronan na 
compania di Martinez Sosa, 
un di esnan cu a haya mas 


beneficio. E resolucion hudi- 
cial tambe ta ordena congela 
bienes di otro personanan in- 
vestiga. 
Ercolini a manda un carta na 
Banco Central na unda ta pidi 
“pa procede cu e ceramento 
di cahanan di siguridad” di 
33 persona y companianan 
di e cual nan propiedadnan 
a keda congela. E obhetivo 
ta pa por ehecuta nan prome 
cu un castigo, demanda civil 
lo tuma luga of debi na “un 
confiscacion eventual pa loke 
ta trata e ganashinan pro- 
ducto di actonan ilicito, y di 
e forma aki evita cu lo con- 
solida e probecho deriva di e 
efectonan di e delito.” 
Scandal di e seguro ta investi- 
ga den dos causa, ambos den 
man di Ercolini, e prome a 
cuminsa for di e denuncia di 
e abogado Silvina Martinez. 
Gobierno a presenta como 
demandante den e segundo 
pa denuncia e supuesto ireg- 
ularidad di e seguronan cu ta- 
bata contrata pa duna cober- 
tura na pensionadonan cu ta- 
bata saca credito di e sistema 
di siguridad social (Anses). 


Mexico: Secretaria di salud ta emiti un alerta epidemiologico 
pa sarampi 


(El Pais) – Secretaria di 
Salud di Mexico a emiti 
un alerta epidemiologico 
pa deteccion di casonan 
di sarampi, e dependencia 
federal a haci un yamada 
na tur centro di salud pa 
vigila e posibel contagion- 
an y tuma medidanan pa 
evita “e reintroduccion di 
e virus.” 


Sarampi ta un malesa viral 
hopi contagioso, segun loke 
secretaria ta enfatisa, a confir- 
ma caba cuatro caso y nan ta 
analisando 855 mas. Te ayera, 
pashentnan confirma ta “ca- 
sonan importa,” pa loke e de- 
pendencia ta busca evita cu lo 
origina un contagio local. 
E prome caso di sarampi na 
Mexico pa e aña aki a ser iden- 
tifica dia 14 di maart, tabata 
trata di un mucha di un aña 
y ocho luna, cu nacionalidad 
Rumano y residente na Hun- 
gria, cu den ultimo lunanan 
a biaha pa Francia y Gran 
Bretaña prome cu lo a yega na 
Ciudad di Mexico. A realisa e 
deteccion di e malesa na me- 
sun aeropuerto di e capital, 
na unda e mama a referi cu 
e sintomanan a cuminsa un 
dia prome. Despues di e con- 
firmacion di e diagnostico di 


sarampi, Gobierno a cuminsa 
e protocol di respuesta rapi- 
do, pero den siguiente dianan 
a identifica tres caso nobo. 
Den e vuelo di London pa 
Mexico tambe a contagia un 
adulto Mexicano cu nunca a 
haya vacuna contra sarampi, 
otro di origen stranhero –di e 
cual autoridadnan no a duna 
detayenan- y un baby Bri- 
tanico, di seis luna cu no por 
a ricibi e dosis sino te ora e lo 
cumpli un aña. 
“Sistema Nacional di Vigilan- 
cia epidemiologico di Mexico 


ta continua e siguimento di 
tur e contacto pa identifica di 
manera lihe si ta presenta sin- 
tomanan, loke ta permiti haya 
e casonan importa, y establ- 
ece accionnan inmediato pa 
limita e cadenanan di trans- 
mision,” Secretaria di Salud 
a señala dia 6 di april ultimo. 
Siman aki e dependencia a 
emiti un “aviso nobo pa tur 
unidad medico di prome, 
segundo y di tres nivel di 
atencion debi na deteccion di 
casonan importa di sarampi,” 
ademas a enfatisa na centro- 


nan medico pa sigui e pro- 
tocolnan, a recorda na fami- 
anan e importancia di vacuna 
e muchanan contra e malesa 
aki “cu e proposito di evita cu 
lo registra mas casonan local 
di sarampi na e pais.” 
Na nivel global, aumento di 
casonan di sarampi ta di mas 
di 3.000% na Europa y Asia 
Central, segun ultimo da- 
tonan di Organisacion Mun- 
dial di Salud. Entre januari 
y december 2023 a constata 
30.601 positivo, compara cu 
938 di aña 2022. Unicef, or- 


ganismo di Nacionnan Uni 
pa infancia, a adverti cu esaki 
ta debi na caida di vacuna- 
cion, cu te pandemia a bin 
aumentando su numbernan. 
Mexico ta considera un pais 
na unda sarampi ta elimina, 
di parti di e organisacionnan 
aki, p’esey Secretaria di Salud 
ta indica cu “ta importante pa 
mantene e clasificacion di de- 
tecta casonan oportunamente 
y mantene e personanan va- 
cuna.” 

Republica Dominicana: Gobierno ta presenta proyecto pa un ley nobo di 
libertad di expresion 


(DiarioLibre) – Presiden- 
te Luis Abinader a pre- 
senta e proyecto di Ley 
di Libertad di Expresion, 
Medionan Audiovisial y 
Plataformanan 
Digital, 
mediante cual ta busca 
actualisa 
e 
legislacion 
vigente y crea disposi- 
tivonan nobo legal, con- 
forme e transformacion di 
e ecosistema di comunica- 
cion den siglo XXI. 


Durante su encuentro LA Se- 
manal, e mandatario a dedica 
gran parti di e actividad na e 
presentacion di e proyecto 
aki, elabora pa un comision 
consultativo cu el a crea me- 
diante e Decreto 333-22, di 
23 di juni 2022. 


Cu e abogado y periodista 
Namphi Rodriguez manera 
coordinador di e Comision y 
varios di su integrantenan, e 
propuesta a bira conoci, cual 
ta busca actualisa e Ley 6132 
tocante Expresion y Difusion 
di Pensamento, vigente desde 
1962. 


E proyecto di ley ta contem- 
pla e eliminacion di e Comis- 


ion Nacional di Espectaculo- 
nan Publico y e creacion di e 
Instituto Nacional di Comu- 
nicacion (Inacom). 


E draft presenta na e manda- 
tario, pa despues wordo en- 
trega na e Congreso Nacio- 
nal, cu e meta pa discusion 
y aprobacion, ta e resultado 
di lunas di consulta cu dife- 
rente sector di e ambito di 
comunicacion, 
incluyendo 
director- y propietarionan di 


medionan, incluyendo e So- 
ciedad Dominicana de Dia- 
rios (SDD), periodista- y di- 
rigentenan di e colectivonan 
cu ta uni comunicadornan, 
manera e Colegio Domini- 
cano de Periodistas (CDP) 


Inacom, e organismo cu 
cual ta propone reemplasa e 
Comision Nacional di Es- 
pectaculonan Publico a ser 
concebi como un entidad 
descentralisa di e Gobierno, 


cual su direccion ta bay ta 
desgina pa e Congreso, cu un 
direccion ehecutivo y ta bay 
tin autonomia funcional y fi- 
nanciero. 


Durante LA Semanal cu 
prensa, Abinader a presenta 
un parti di e comision con- 
sultativo cu a elabora e pro- 
puesta, coordina pa Rodri- 
guez. 


Rodriguez a bisa cu nan a fiha 


e puntonan pa actualisa e leg- 
islacion na e temponan nobo. 
El a destaca cu e proyecto lo 
renoba e Ley 6132, cu ta un 
adaptacion di un legislacion 
Frances di 1881. 


Segun Rodriguez otro pun- 
tonan cu e piesa lo aborda 
ta e regulacion di contenido 
den medionan audiovisual 
relaciona cu e proteccion di 
infancia, derecho di hende 
muhe, produccion di cultura 
nacional y proteccion efec- 
tivo den e via administrativo 
y pluralismo. Tambe ta con- 
templa e aspectonan relacio- 
na na acceso liber di internet. 


Ariba e pregunta si e proyec- 
to ta bay regula e contenido 
ariba rednan social, presi- 
dente Abinader a reconoce cu 
esey ta un tema preocupante. 


E mandatario a expresa cu 
el a ricibi e draft y cu e no a 
haci ningun cambio, ademas, 
el a felicita e delegacion y a 
expresa cu esaki ta un di e 
proyectonan cu tin mas prio- 
ridad 


Segun cifranan di gobierno, e cantidad di indigente na Cuba a triplica 


(CiberCuba) – Indigencia 
na Cuba ta un realidad cu 
e gobierno no por sconde 
manera tabata haci den 
temponan pasa. E cifran- 
an di un aña pa otro, ta 
demostra 
aumentonan 
significativo di e pobresa 
extremo na e isla. 


Segun Ministerio di Trabao y 
Seguridad Social (MTSS), na 
Cuba a registra tres mil 690 
persona indigente entre aña 
2014 y 2023, un reportahe 
di e corant oficialista Traba- 
jadores a indica. 


Un cifra cu no ta cuadra y 
cu no ta conta esnan cu pa 
diferente razonnan mester a 
recuri na indigencia dilanti 
iglesianan, of dilanti e tiki 
turistanan, cu cada aña ta yega 
e isla Caribense. Tampoco e 
ta conta esnan cu pa motibo 
di e prijsnan halto, escasez di 
alimento y salario y pensioen 
abao mester a recuri na busca 
den barinan di sushi cuminda 
pa nan por yena nan stoma. 


Definitivamente, e number- 
nan ta un aliado necesario pa 
respalda tur e argumentonan 
aki, sobre todo ora cu ta tene 


na cuenta cu den e Censo di 
Poblacion y Vivienda di aña 
2012, e ultimo cu a wordo re- 
alisa na Cuba, a conta mas di 
l.100 persona cu tabata biba 
riba caya. Pa 2015, e cifra a 
aumenta te na 1.261, e rap- 
port menciona ta indica. 


Hopi tin di haber cu e din- 
amica di crecemento, e poder 
di compra abao, migracion, 
embehecimento, escasez di 
alimento y medicina, hunto 
cu e medidanan cu e gobi- 
erno central ta ehecuta den 
perhuicio di su poblacion. 


Pa hustifica un panorama cu 
ta cada biaha mas abundante y 
denuncia a traves di canalnan 
social y medionan indepen- 
diente, Belkis Delgado Ca- 
ceres, director di Prevencion 
Social di MTSS, ta sigura cu 
“no tur hende cu ta riba caya, 
cu un aspecto descuida, ti- 
rando bista den un bari di 
sushi, drumiendo ariba banki 
of pidiendo placa, ta wordo 
considera ambulante,” e ter- 
mino poco mas bunita cu e 
regimen ta usa pa no yama 
nan indigente. 


E mesun directiva ta duna un 


charla di ken ta esnan cu ta 
cualifica den e condicion ey 
di deambulante, segun e go- 
bierno. “Esnan cu ta deam- 
bula ta esnan cu no ta posee 
e condicionnan pa mantene 
na cas y ta riba caya; Gen- 
eralmente tin un porciento 
determina cu un trastorno 
psikiatrico, mientras cu otro 
porciento eleva ta adultonan 
mayor.” 
Sinembargo, loke ta mas in- 
teresante den su confirma- 


cion ta cu e ta bisa cu e go- 
bierno no tin alternativa pa 
e personanan cu ta biba riba 
caya cu ta menor di 60 aña. 
“Pa esnan cu ya nos no tin e 
alternativa cu nos tabatin na 
2014, cu nos tabata papiando 
di hogarnan di anciano, di 
hospital psikiatrico, ora cu e 
persona tabatin un trastorno 
y e transformacion den su 
famia pa nan bolbe na nan 
medio familiar, cu ta lo ideal 
y loke mester haci,” el a ex- 


pone. 


Cuba ta actualmente e pais 
mas pober na Latino Ameri- 
ca, segun DatoWorld, un ob- 
servatorio electoral interna- 
cional reconoci cu ta evalua e 
parametro manera e ingreso 
per capita, e acceso na ser- 
vicionan di salud, seguridad 
social, alimentacion y espa- 
cionan di vivienda. 

Cambodia ta investigando YouTuber su abuso di macaco 
na sitio di UNESCO Angkor 


(AP) – Un macaco baby 
ta purba di scapa for di e 
homber cu tine gara na su 
nek, hincando e den awa 
varios biaha. Den otro vid- 
eo, un persona ta hunga cu 
e parti priva di un macaco 
chikito sinta riba un bloki 
pa e macaco excita pa e 
camara. 


Abuso di macaco na Angkor 
UNESCO World Heritage 
Site na Cambodia no semper 
ta asina grafico, sinembargo 
autoridadnan ta bisa cu e ta un 
problema cu ta keda aumenta 
mientras hende ta keda busca 
maneranan nobo pa motiva 
e audiencia online pa mira 
e video pa asina nan genera 
ganashi. “E macaco mester ta 
bibando den su habitat natu- 
ral, unda nan mester ta, pero 


e macaco awendia ta ser trata 
como un mascota domes- 
tico,” Long Kosal, vocero di 
APSARA, e oficina di Cam- 
bodia cu ta monitor e sitio 
arkeologico, a comenta. 


“Nan ta haci e contenido pa 
genera ganashi riba Youtube, 
cual ta haci esaki un prob- 
lema hopi grandi pa nos.” 
APSARA tin algun herment 
pa stop e YouTubernan di 
graba en general, pero a habri 
un investigacion cu e Minis- 
terio di Agricultura pa colecta 
evidencianan di accion legal 
contra e abusadornan mas 
serio, kendenan masha poco 
ta riba camara nan mes, Long 
Kosal a bisa. “Si nos por crea 
un caso, nan lo keda aresta di 
mes,” el a comenta. “Cualki- 
er abusador di animal lo keda 


seriamente castiga pa ley na 
Cambodia.” 


YouTube, Facebook y otro 
websitenan a kita e videonan 
cu contenido grafico, pero 
tin varios otro video di ma- 
caconan ta bula y hunga cu ta 
permanece, generando miles 
di bishita y subscripcion. 


Solamente haci un video in- 
teractuando cu un macaco 
ta involucra un interaccion 
cercano cu e macaco, sinem- 
bargo e autoridadnan y activ- 
istanan di derechonan di ani- 
mal ta crea un gran cantidad 
di otro problema, ambos pa e 
macaco y pa personanan cu ta 
bishitando un di e sitionan di 
turistanan popular. 
Un dia recien pafo di Ang- 
kor su Bayon Temple, por lo 
menos un decena di YouTu- 
ber, tur homber hoben, rond 
di un grupo chikito di ma- 
caconan di rabo largo, tabata 
pushando pa haya imagen di 
e mama cu un baby riba su 
lomba y tabata sigui e mama 
tur caminda cu e tabata move. 


“E turistanan ta carga nan 
cuminda rond y e macaconan 


ta purba coy esaki,” Long Ko- 
sal a splica, mustrando potret 
riba su telefon di heridanan 
recien causa pa e macaconan. 
“Si e turistanan resisti, nan ta 
morde y esaki ta peligroso.” 


E buskeda pa cuminda di tur- 
istanan ta haci cu e macaco ta 
sali for di e selva y ta drenta 
e templo su teritorio, cual 


ta causa otro dañonan, el a 
agrega. 


“E problema ‘kinan ta e vid- 
eonan aki genera pa traha 
placa,” el a bisa den un ent- 
revista cu Phnom Penh. “Si 
hendenan cu no gusta e tipo 
di cosnan aki lo stop di mira 
nan, esaki lo yuda resolve e 
problema.” 


“Barcadera su caminda tin mas buraco 
cu e luna mes” 


Chauffeurnan cu ta core nan auto 
riba caminda di Barcadera ta can- 
sa di e mal estado di e caretera aki, 
yen di buraco y asfalt mal basha cu 
a tuma luga algun tempo caba. 


Ora ta coriendo auto den area por sin- 
ti con e auto ta cuminsa bati y sinti e 
efectonan di e caretera e cual por tin 
mas buraco cu e luna mes. 


Mirando cu campaña a cuminsa lo ta 
bon pa haya sa si e caminda aki tambe 
ta den plannan pa haya un renobacion 
ya cu tin hopi compania den area aki 
incluyendo un di e mas importante cu 
ta e waf di Barcadera, entre otronan. 


Recientemente, diferente parlamen- 
tario a cuestiona esaki aki, manera e 
parlamentario Marisol Lopez-Tromp 
e cual den un video a mustra diferente 
camindanan di Aruba cu mester di un 
renobacion y/of asfalt nobo, DOW a 
entrega su presupuesto y prome min- 
ister Evelyn Wever-Croes tambe a sig- 
ura cu tabatin fondonan disponibel pa 
esaki, “e molester di careteranan den 
mal estado tin atencion y prioridad” 
pero esey tabata na februari 2023. 


Ex-edificio Aduana tambe ta den 
proceso di deterioro 


Manera a bira custumber caba 
na Aruba, hopi edificio cu antes 
tabata wordo usa pa scol, ofi- 
cina di departamentonan di go- 
bierno of pa cualkier otro fun- 
cion cu ta resorta bao gobierno, 
ta wordo bandona, pa motibo 
di mudansa, y e edificio bieu ta 
keda eynan para sin ningun otro 
funcion y ta pasa pa un proceso 
di deterioro. 


Tal ta e ehempel di e ex edificio di 
Aduana, situa riba L.G. Smith Bou- 
levard, den pleno centro di ciudad. 
E edificio cual tabata cas pa Departa- 
mento di Aduana ta pasando den un 


proceso di deterioro pa motibo di e 
tanto añanan cu e tin bandona y cu 
ningun bista pa e wordo remodela. 


Completamente cera y bentananan 
tapa cu plywood ta loke turistanan, 
sobre todo turistanan crucero, ta 
mira ora cu nan ta disfruta di un 
paseo den e centro di ciudad. 


Aunke cu e edificio no ta mustra di 
ta habita pa adictonan ambulante, 
esaki no ta wordo descarta como un 
posibilidad den futuro. Ta spera cu 
gobierno of instancia concerni por 
actua pronto y no laga otro edificio 
bay perdi. 

Bureau Traimerdia a inicia 
April cu tayer pa tur su 
trahadornan 


Durante siman tras di 
lomba Bureau Traimer- 
dia a cera pa publico pa 
asina e Groepsleid(st)er- 
nan y Cabesantenan por 
a asisti na un siman di 
tayer pa asina engrandece 
nan conocemento pa sigui 
atende cu nos muchanan 
exitosamente . 


Tayernan cu nan a atende 
tawata: 
•	 
Di	Sr.	Bert	Wielenga	 
riba	e	topico	hechting	como	 
tambe	Subjectief	&	objectief	 
rapporteren.	 
•	 
Disciplina	 
Consci- 
ente	cu	concentracion	riba	e	 
topico	compostura	di	Sra.	Ja- 
nine	Fingal. 
•	 
Gesprekstechnieken	 
for	di	Sr.	Johnny	Boekhoudt. 
•	 
Di	Sra.	Rocheline	De	 
Cuba	riba	e	topico	di	ADHD. 
•	 
A	 termina	 e	 siman	 
na	 unda	 e	 lidernan	 a	 traha	 
activamente		riba	un	presen- 


tacion	con	nan	lo	aplica	tur	e	 
enseñansa	ricibi	na	nan	cen- 
tro	cu	e	muchanan. 
Lidernan	 di	 Bureau	 Traim- 
erdia	a	experiencia	un	siman	 
sumamente	 exitoso	 y	 fruc- 
tifero.	 Bureau	 Traimerdia	 
ta	 gradici	 tur	 e	 oradornan	 y	 
tambe	 e	 personal	 di	 Bureau	 
Traimerdia. 


Studiante Claire Durang ta inicia estudio 
tocante comunidadnan di piscado den 
cuadra di transformacionnan global 


Mi nomber ta Claire Du- 
rang, y mi ta un studiante 
di Universidad di Utrecht. 
Mi ta tumando parti di 
un proyecto di investiga- 
cion basa riba comunidad 
di Aruba bou auspicio di 
Universidad di Aruba y 
Departamento di Agricul- 
tura, Cria y Pesca (Santa 
Rosa). 


Mi	investigacion	lo	explora	e	 
retonan	 y	 vulnerabilidadnan	 
cu	 piscadonan	 y	 nan	 famia	 
ta	 enfrenta	 den	 temponan	 
di	 cambionan	 global	 cu	 ta	 
tumando	 lugar.	 Transforma- 
cionnan	global	den	e	caso	aki	 
ta	 inclui	 e	 impacto	 cu	 isla- 
nan	 ta	 enfrenta	 di	 e.o.	 cam- 
bio	climatico,	e	necesidad	pa	 
paisnan	 a	 tene	 metanan	 di	 
desaroyo	 sostenibel,	 y	 traha	 
pa	 yega	 na	 un	 turismo	 sos- 
tenibel.		Pa	compronde	miho	 
con	e	transformacionnan	aki	 
ta	afecta	e	comunidad	di	pis- 
cado	di	Aruba,	lo	haci	un	es- 
tudio	proximamente.	 


Investigacion: 
	Mi	ta	desea	di	bishita	pisca- 
donan	y	comunidad	y	scucha	 
storianan	 cu	 algun	 di	 nos	 
piscadonan	 y	 nan	 famia	 ta	 
dispuesto	 pa	 comparti.	 Mas	 


specificamente,	 mi	 ta	 ansio- 
so	pa	siña	for	di	piscadonan	 
di	 Aruba,	 con	 lo	 por	 crea	 e	 
balansa	 entre	 implementa	 
deseonan	 di	 conservacion,	 
manera	 areanan	 di	 parke	 
marino,	 mientras	 envolvi- 
endo,	scuchando	y	tumando	 
na	 cuenta	 e	 necesidadnan	 


di	 stakeholder	 local	 manera	 
piscado	 di	 Aruba	 particu- 
larmente.	 Pa	 logra	 metanan	 
comun	 den	 practicanan	 di	 
bon	gobernacion,	ta	esencial	 
respetanan	 tur	 partidonan	 
envolvi.	Den	e	caso	di	pisca- 
mento,	 e	 ta	 particularmente	 
importante	 pa	 proteha	 e	 re- 
curso	 natural,	 mientras	 ta	 
percura	pa	tradicion	y	entrada	 
economico	cu	ta	depende	di	 
e	recurso	natural	sigui	wordo	 
eherce.	 Proteccion	 di	 natu- 
ralesa	lo	mester	keda	imple- 
menta	 cu	 suficiente	 consci- 
entisacion,	 envolvimento	 di	 
gruponan	di	interes	y	p’esey	 
no	 por	 bin	 a	 costo	 di	negli- 
sha	 e	 necesidad	 y	 deseonan	 
di	comunidad	di	piscadonan.	 
Mi	ta	desea	di	curason	pa	por	 
observa,	 scucha	 y	 compro- 
nde	e	punto	di	bista	di	pisca- 
donan	di	Aruba	mes.	A	traves	 
di	 un	 colaboracion	 estrecho	 
cu	 Santa	 Rosa	 su	 seccion	 di	 
pesca,	mi	ta	desea	y	lo	purga	 
di	acerca	mas	tanto	piscado	di	 
Aruba,	di	tur	tipo,	cu	ta	posi- 
bel	pa	asina	por	logra	un	bista	 
mas	completo	y	corecto	pa	e	 
investigacion.	 E	 pensamento	 
ta	cu	e	estudio	aki	por	contri- 
bui	pa	mihor	meta	y	vision	pa	 
formulacion	di	maneho	prac- 
tico	pa	futuro. 

Accidente pa falta di preferencia na rotonde Tarabana 


Dialuna atardi a drenta 
informe di un accidente 
na e rotonde Tarabana, 
mesora a dirigi un pa- 
truya na e sitio. 


Na yegada di e patruya a bin 
compronde cu aki ta trata di 
un accidente pa falta di pref- 
erencia. 
Afortunadamente 
ningun hende a resulta her- 
ida. 


Chauffeur a baha caminda y bay dal riba 
un palo di luz na Sabana Grandi 


Diamars madruga a dren- 
ta informe di un acciden- 
te na Sabana Grandi, me- 
sora a dirigi un patruya na 
e sitio. 


Na yegada di e patruya a bin 
compronde cu aki ta trata 
di un accidente unda cu e 
chauffeur di un Mitsubishi 
Lancer a baha caminda y a 
bay dal riba un palo di luz. 
Afortunadamente 
ningun 
hende a resulta herida. 


Chauffeur a bay dal tras di 
e auto su dilanti na Santa 
Helenastraat 


Diamars mainta a drenta 
informe di un accidente 
cu hende herida na Santa 
Helenastraat, mesora a 
dirigi tanto polis como 
ambulance na e sitio. 


Na yegada di e patruya a 
bin compronde cu e dama 


chauffeur di e Volkswagen 
Up! no a regula su velocidad 
ni a mantene distancia y a bay 
dal tras di e Hyundai Accent 
su dilanti. Debi na e impacto 
e dama chauffeur tabata 
keha di dolor, na yegada di 
e ambulance nan a atende e 
dama. 


Homber di edad a sali for 
di cas pa anciano na Tanki 
Leendert y a yega te na 
Tanki Flip 


Diamars mainta a drenta 
informe di cu un homber 
di edad a yega Tanki Flip 
tur bruha, mesora a dirigi 
un patruya na e sitio. 


Na yegada di e patruya a bin 
compronde cu aki ta trata di 
un cliente di un cas di ancia- 
no cu a yega te eynan. Polis a 
percura pa e yega su sitio bek. 


Polis y bomberonan a bay Kudawecha pa 
3 candela 


Dialuna atardi birando 
anochi a drenta informe 
di cu tin no un pero 3 ca- 
minda candela cerca di 


otro na Kudawecha, me- 
sora a dirigi bomberonan 
na e sitio pa paga esaki. 


Na yegada di bombero nan 
a cuminsa na paga esun cu 
tabata mas cerca di un cas y 
despues a sigui pa e otronan. 

Doño ta descubri adicto ambulante ta kibra 
su auto pero toch el a logra huy 


Dialuna mainta tempran 
a drenta informe di un 
lucha andando na Noord, 
mesora a dirigi un patruya 
na e sitio. 


Na yegada di e patruya nan no 
a encontra cu nada. Un rato 


despues nan a ser avisa cu ta 
patras di e adres e cos mes a 
tuma lugar. Ora a regresa na e 
sitio a bin haya sa cu e adicto 
ambulante G.P. A ranca na e 
frame di e porta kibra e glas 
y e doño a sali pafo door di 
e zonido y a wak e adicto y a 


bay su tras. Den un forsageo a 
gar’e na su flanel pero a logra 
kita e flanel y esaki a cay abao 
y e sospechoso a logra huy 
pero sin nada. Pero ademas e 
doño a keda cu gasto di dre- 
cha e porta pa e daño causa 


Polis a detene chauffeur 
burachi coriendo malo net 
ora el a yega su cas 


Dialuna atardi a drenta 
informe di cu tin un 
chauffeur coriendo auto 
bao influencia y treciendo 
trafico den peliger riba 
caminda. 


Ta trata aki di un chauffeur 
den un v-wagen polis a logra 
yega na cas di e chauffeur y a 
detene pa a core auto burachi 
y trece trafico den peliger. 
Hobencita turista haya benta banda di 
caminda panort di Ritz Carlton 


Dialuna atardi a drenta 
informe di cu tin un hen- 
de benta abao cu lo a caba 
di cay banda di caminda 
panort di Ritz Carlton, 
mesora a dirigi tanto po- 
lis como ambulance na e 
sitio. 


Na yegada di e patruya a bin 
compronde cu a haya un 
hobencita turista cu tabata 
inconsciente 
benta 
banda 
di caminda. E victima no ta- 
bata papia nada ambulance 
a atende y a transporte pa 
hospital. Polis a sigui busca 
informacion y a logra haya sa 
cu e mayornan ta na un can- 


cha di tennis den cercania y a 
avisa nan di e sucedido y me- 
sora a bay hospital y tambe 


slachtofferhulp tambe a bay 
na hospital pa asisti e famia 
cu consuelo y guia. 


Ladronnan a kibra drenta horta den cas na 
Meiveld y bay cu un auto di e famia 


Diadomingo 
atardi 
a 
drenta informe di un caso 
di kiebro y ladronicia na 
un cas na Meiveld, mesora 
a dirigi un patruya na e si- 
tio. 


Na yegada di e patruya a bin 
compronde cu ademas di a 
kibra drenta horta pertenen- 
cianan a haya yabi di un auto 
y a bay cu e auto for di e sitio. 
Ta trata aki di e Suzuki Every 


color blanco A66630. Polis a 
pasa e investigacion na e team 
di recherche encarga cu la- 
dronicia. 

Bucuti & Tara Beach Resort ta adopta UN Sustainable Development Goal 
3 pa un awe y mañan mas saludabel 


Bucuti & Tara Beach Resort, Aru- 
ba ta continua di anuncia su com- 
promiso pa promove e Metanan 
di Desaroyo Sostenibel (SDGs) di 
Nacionnan Uni, unda cual e ta ya 
caba activamente adoptando casi 
tur. 


Esun cu nos ta bay mira awe ta SDG 
3: Bon Salud y Bienestar, cu ta en- 
foca pa garantisa un bida saludabel y 
promove bienestar pa tur na tur edad, 
den su operacionnan, experiencia di 
huesped y alcance comunitario. Es- 
aki ta e mas reciente mientras cu ta 
sigui revela e SDGs cu ta fortalece 
un vakantie na e prome y unico hotel 
certifica carbono-neutral den Caribe. 


Sostenibilidad ta hancra den henter e 
operacion y experiencia di e resort. Pa 
medio di un serie di iniciativa inova- 
tivo y asociacionnan, Bucuti & Tara ta 
sigui pone e standard pa practicanan 
di hospitalidad sostenibel den Caribe. 
E resort ta un propiedad independi- 
ente, maneha pa su doño cu ta traha 
incansablemente pa reinverti den su 
infrastructura, personal, comunidad 
y huespedes. Puntonan principal di 
e compromiso di e resort pa SDG 3: 
Bon Salud y Bienestar ta inclui: 


Enfoke riba huesped 
Bucuti & Tara ta ofrece huespednan 
un programa amplio di bienestar 
(wellness) guia pa specialistanan cer- 


tifica, diseña pa promove bienestar 
fisico, mental y emocional. For di ses- 
ionnan di yoga of personal training, y 
meditacion riba lama te na opcionnan 
di cuminda saludable prepara den 
porcionnan regula, huespednan tin 
acceso na experiencianan holistico 
cu ta rejuvenece e curpa y alma pa un 
bida optimo y sigur. 


E resort ta ofrece huespednan acceso 
na facilidadnan di fitness innovativo, 
incluyendo un gimnasio completa- 
mente ekipa cu bicicletanan y mashin 
di cana cu ta genera electricidad y un 
cabana pa tratamento di spa na canto 
di lama. E resort por asisti huesped- 
nan cu huur di bicicleta y vehiculo- 
nan electrico pa explora e isla y reduci 
emision di carbon. 


Huespednan por relaha sabiendo cu 
nan ta keda na un resort cu ta protehe 
e aire cu nan ta respira danki na puri- 
ficadonan di aire y humidificadonan. 
E awa di kranchi di nos isla ta entre 
esnan cu calificacion mas halto segun 
e Organisacion Mundial di Salud, 
pero pa mayor seguridad e resort 
ta uza tecnologia UV pa preveni le- 
gionella of e procreacion di cualkier 
bacteria of pathogeen. Ademas, cada 
huesped ta ricibi un cantina como re- 
galo pa yena awa cada biaha durante 
nan estadia pa preveni e consumo di 
botter di awa di plastic. Cambernan 
ta wordo limpia y desinfecta cu pro- 


tocolonan hospitalario y di tecnologia 
halto. 


Enfoke riba personal 
Ofreciendo un experiencia saluda- 
bel pa huespednan ta cuminsa lo- 
calmente cu cuido pa e recurso mas 
valioso di e resort, su asociadonan 
keri. Tin protocolnan riguroso na 
lugar asegurando cu cada miembro di 
personal tin un luga di trabou sigur 
y saludable. Limpieza ta involucra 
solucionnan di limpieza eco-friendly 
y sin quimiconan toxico, y entre- 
namento continuo ta tene personal 
informa di e mehor practicanan. 
Bucuti & Tara ta duna membresia di 
gym pa empleadonan na Cuts and 
Curves, seguro priva, programanan 
y oportunidadnan di educacio, apoyo 
pa salud mental di empleadonan, en- 
trenamento di diversidad, equidad y 
inclusion, cuminda nutritivo durante 
break y un ambiente liber di huma. 


Na luga di fiestanan di dia festivo pa 
empleadonan, cada miembro di per- 
sonal ta ricibi un canasta di cuminda 
abundante. Durante e momentonan 
mas dificil di e pandemia, Bucuti & 
Tara tabata un di e unico compani- 
anan na Aruba cu a mantene 100% di 
su personal emplea pa nan bienestar 
y esun di nan famianan riba un isla 
unda 90% di su GDP ta deriva di tur- 
ismo. Ayudando personal pa alcanza 
solucionnan sostenibel den nan bida 
diario, e resort tambe ta duna green 
loans pa vehiculonan electrico, ener- 
gia solar y mas. 


Enfoke riba comunidad 
E resort ta involvi activamente cu e 
comunidad local pa promove salud y 
bienestar. Pa medio di asociacion cu 
scolnan, proveedornan di cuido di 
salud, y organizacionnan non-profit, 
Bucuti & Tara ta apoya iniciativanan 
cu ta mehora acceso di cuido di salud, 
educacion, y oportunidadnan recre- 
ativo pa tur residentenan di Aruba. E 
esfuersonan extenso aki ta inclui esta- 
blece y ta e mayor sponsor di Stimami 
Sterilisami, cual ta un fundacion cu ta 
subsidia sterilisacion di cacho y pushi 
pa asina yuda controla e sobrepobla- 
cion di cacho y pushi riba caya. Des- 
de 2016, e resort a yuda funda alred- 
edor di 37,000 sterilisacion di cacho y 
pushi local. Ademas, e resort a yuda 
den programanan pa educa muchan- 
an di scol con pa cultiva y bira em- 
presarionan bendiendo nan cosecha 
na e restaurante di e resort, un evento 
recien di inflacion di taira pa consumi 
menos gasolin, y tin un asociacion 
cu Universidad di Aruba pa estudio 
di medio ambiente, hospitalidad, y 
mucho mas. 


Conservacion ambiental 
Bucuti & Tara ta traha duro pa preser- 
va y protehe e beyesa natural di Aruba 
pa futuro generacionnan. Manera e 
Doño/CEO Ewald Biemans ta com- 
parti, “Nos no ta den e negoshi di 


turismo, nos ta den e negoshi di na- 
turalesa. Hende ta bin di tur parti di 
mundo pa experiencia e beyesa natu- 
ral di Aruba, specialmente nos lama di 
santo blanco suave y awa turquesa cla. 
Mi a muda aki 50 aña pasa. Mientras 
mi a mira e costa pristino bira yena 
cu gruanan di construccion jegando 
te ariba pa construi mega-resortnan y 
tur dia mi ta presencia con nos recur- 
sonan natural ta cabando cada biaha 
mas rapido cu nos por sosteni.” 


Bucuti & Tara ta e prome y unico 
hotel certifica carbono-neutral den 
Caribe. Su structura extenso ta in- 
clui mas cu 400 iniciativanan imple- 
menta mientras e resort ta acercando 
mas cerca na Net Zero. Por medio di 
iniciativanan directamente relaciona 
cu SDG 3 manera limpiesa di lama 
pa huesped y personal, esfuersonan 
di conservacion marino, practicanan 
sostenibel di mantencion di tereno y 
e debut di su carbon sink, The Bucuti 
Tara - GMC Nature Preserve, e resort 
ta minimalisa su impacto ambiental y 
ta proteha e salud di e eco sistema di 
e isla. 


“Como solamente uno di e custodio- 
nan fiel dedica na paraiso bunita di 
Aruba, Bucuti & Tara ta reconoce e 
importancia di duna prioridad na e 
salud y bienestar di nos huespednan, 
personal, y comunidad. Door di in- 
corpora Meta di Desaroyo Sosteni- 
bel 3 den nos operacionnan di resort, 
nos ta enrikeciendo e experiencia di e 
huesped di un manera cu nos ta spera 
cu nan lo por bay dilanti mientras 
tambe ta haci un impacto positivo 
riba sociedad y medio ambiente.” 


E compromiso di Bucuti & Tara 
Beach Resort pa SDG 3 ta un ehem- 
pel di su dedicacion pa turismo re- 
sponsabel y ta establece un preceden- 
te pa practicanan di hospitalidad sos- 
tenibel mundialmente. Door di duna 
prioridad na salud y bienestar, e resort 
ta sigui inspira huespedes y coleganan 
den industria igual pa uni den e ca- 
minda pa un futuro mas sostenibel. 


Huespednan ta busca mas 
y mas biahenan orienta na 
sostenibilidad 
Mientras cu bay cu vakantie ta keda 
tin su escape atractivo di loke ta bida 
diario y tin experiencianan nobo, bia- 
heronan di awe tambe ta buscando 
biahenan orienta na solucion sosteni- 
bel y inovativo. Conseheronan di bi- 
ahe di luho, Virtuoso, a revela su top 
9 ‘must-have’ experiencia di biahe pa 
2024 y entre e criteria cu biaheronan 
ta buscando ta: wellness. Sostenibi- 
lidad como un otro criterio ta sigui 
crece mientras cu biaheronan ta mira 
pa practicanan consciente, respet pa 
comunidad na e destinonan cu nan 
ta bishita – algo cu Bucuti & Tara ta 
duna bonbini y ta yudando nan haci 
esey. 

Ajax ta bisa cu no tin evidencia di conflicto di interes 
cu ex-director Mislintat 


(NLTimes) – No tabatin 
indicacion di un conflicto 
di interes di ex-director di 
futbol di Ajax, Sven Mis- 
lintat, segun e club di Am- 
sterdam a anuncia e siman 
aki. E Aleman di 51 aña di 
edad a haya su retiro na 
september despues di a 
perde sosten dentro di e 
organisacion, Ajax a bisa e 
tempo ey. 


E club despues a anuncia cu 
lo autorisa un investigacion 
riba un posible conflicto di 
interes involucrando Mis- 
lintat ora a transferi Borna 
Sosa na Ajax. “No a identifica 
un conflicto di interes formal 
relaciona cu transferencia di 
Sosa,” e club a bisa den un 
declaracion adhunto na nan 
proximo reunion di accioni- 
sta. “Tampoco a identifica un 
conflicto di interes cu e otro 
transferencianan na camin- 


da,” Ajax a bisa despues di un 
investigacion independiente 
di KPMG Forensic. “Metodo 
di trabao di Mislintat si ta 
genera pregunta, pero no tin 
base pa culpabilidad.” 


Milsintat a trece e futbolista 
riba e ultimo dia di e periodo 
di transferencia. Agente di 
tanto Mislintat como Sosa, 
AKA Global, tabata accionista 
di e compania Matchmetrics 


GmbH rond di tempo di e 
transferencia. 
Sinembargo, 
esaki riba su mes no tabata un 
problema, segun e investiga- 
cion. 


“Mislintat a reporta su ac- 
cionnan na Ajax ora el a join. 
No a reporta cu AKA Global 
tambe tabata un accionista 
di Matchmetrics e tempo ey, 
pero esey no tabata relevante 
e tempo ey. Sinembargo, lo a 
keda na Mislintat pa reporta 
esaki den e contexto di e 
transferencia subsecuente di 
Sosa. “ 


E hecho cu Sosa a contrata 
otro agente na ultimo mo- 
mento tampoco mester keda 
considera como problemati- 
co. “Basa riba e informacion 
disponible, no a identifica 
iregularidadnan.” 


E investigacion riba otro 
transferencianan involucran- 
do Mislintat ainda no a duna 
ningun indicacion di un posi- 
ble conflicto di interes. E ex- 
director a trece 12 hungador 
nobo na e club. 


Seleccion di Aruba a conkista 54 medaya den Carifta Aquatics 
Championship 2024 


Diabierna atardi den un 
esfera ameno, Minister 
Endy Croes a ricibi nos Se- 
leccion di Landamento y 
Seleccion di Landamento 
Artistico den e VIP room 
di Aeropuerto Internacio- 
nal Reina Beatrix. 


Manera ta conoci, siman pasa 
nos atletanan a competi den 
Carifta Aquatics Champion- 
ships 2024 cu a tuma luga na 
Nassau, Bahamas y Fort Lau- 
derdale, Florida. Carifta ta e 
competencia di e mihonan di 
Caribe. 
E aña aki alrededor di 400 


atleta di 21 pais a participa. 


Famia y amistad tabata an- 
sioso sperando e yegada di 
nos atletanan. E hobennan a 
conkista un total di 54 me- 
daya den dos diferente disci- 
plina acuatico: landamento y 
landamento artistico. 


Den e disciplina di landa- 
mento a logra 30 medaya y 
landamento artistico 24 me- 
daya. Pais Aruba a keda na di 
7 luga den 21 pais. 


Den nomber di Gobierno 
di Aruba, Minister Endy 


Croes a felicita e atletanan 
cu nan excelente prestacion 
den Carifta. Alabes, a gradici 
e atletanan pa carga nomber 
di Aruba y laga nos pais briya 
riba plataforma internacio- 
nal. Minister Endy Croes ta 
gradici y felicita directiva di 
AAF, staf di coach y mayor- 
nan pa nan tremendo guia, 
sosten y apoyo na nos atleta- 
nan pa nan por a logra e exito 
aki. “Di curason masha pa- 
bien”, Minister Endy Croes a 
expresa. Cu deseo, disciplina, 
dedicacion y determacion 
boso a logra. Aruba ta orguy- 
oso di boso! 

Atletismo ta bira e prome deporte pa paga 
placa como premio na Olimpiada 


(AP) – Atletismo ta pro- 
grama pa bira e prome de- 
porte pa introduci placa 
como premio na Olim- 
piada, cu World Athletics 
bisando ayera cu lo paga 
$50mil na medayistanan 
di oro na Paris. 


E movida ta un kiebre sim- 
bolico cu e pasado amateur di 
Olimpiada den un di e even- 
tonan mas mira di e weganan. 


E cuerpo gobernante di athle- 


tiek a bisa cu tabata poniendo 
$2.4 miyon un banda pa paga 
e medayistanan di oro di e 48 
evento masculino, femenino 
y mixto den nan programa 
pa atletismo pa e Olimpiada 
e aña aki. Teamnan di relay 
ta bay dividi e $50mil entre 
nan miembronan. Pago pa 
medayista di silver y brons ta 
programa pa cuminsa for di 
Olimpiada 2028 na Los An- 
geles. 


Presidente di World Athlet- 


ics, Sebastian Coe a bisa re- 
porteronan cu e movida tin 
intencion “pa reconoce cu e 
porcion di entrada cu nos ta 
ricibi ta en gran parti pasobra 
nos atletanan ta e streanan di 
e show.” 


E placa pa e premio ta bay sali 
di e porcion di entrada Olim- 
pico cu Comite Olimpico In- 
ternacional (IOC) ta distribui 
na World Athletics. 


Fury ta bisa cu Usyk no lo surpasa diferencia di tamaño 


(AP) — Pa Tyson Fury, 
tamaño ta bay conta pa 
tur cos den su pelea contra 
Oleksandr Usyk pa corona 
e prome campeon indis- 


cutible den heavyweight 
desde aña 2000. 


Usyk, un ex-cruiserweight, 
por ta entregando 50 libra na 


Fury, kende – midiendo 2.09 
meter di largura – ta 15cm 
mas largo y tin un alcance 
mas grandi di casi 18cm. 


Papiando na un conferencia 
di prensa ayera, Fury a elogia 
e habilidadnan di boxeo di 
Usyk, pero a bisa cu e dife- 
rencia di tamaño entre e dos 
boxdo invicto lo ta demasi- 
ado grandi pa e Ucraniano 
surpasa den e pelea dia 18 di 
mei na Saudi Arabia. 


“Nos tin divisionnan di peso 
pa un motibo,” Fury a bisa. 
“Mi a studia tur cruiser- 
weight cu a yega di biba y 
ora e cruiserweight ta subi pa 
bringa e hombernan grandi, 


usualmente ta haya cu nan 
falta. Bo por derota e gran- 
dinan averahe, pero bo no 
por derota e grandinan elite. 
Tamaño ta loke realmente ta 
importante.” 


Inicialmente e pelea tabata 
programa pa tuma lugar dia 
17 di februari, pero a keda 
posponi dos siman prome 
cu e pelea, despues cu Fury a 
sufri un corta riba su wowo 
drechi durante un sesion di 
training. 
Fury, campeon WBC, a bisa 
cu e re-programacion a per- 
mitie bin den tremendo for- 
ma pa e pelea contra Usyk, 
kende tin e faha WBA, WBO 
y IBF. 


“Na comienso mi tabata un 
tiki deprimi, pa e prome dia 
mas o menos, pero despues, 
manera tur cos den bida, mi a 
realisa cu e tempo di Dios ta 
impecable, perfecto,” segun 
Fury, kende tabata papiando 
na Morecambe, Inglatera, 
cerca di unda e ta biba. “No 
ta laat, no ta trempan, ta net 
na tempo. No tabata mi mo- 
mento pa bringa e tempo ey, 
pero ta bay ta mi tempo pa 
bringa dia 18 di mei.” 


“Fury a bisa cu ta “mi tempo, 
mi destino, mi era y mi gen- 
eracion.” 


Jackson Holliday, prospecto miho cualifica den baseball, ta debuta den 
MLB cu Orioles 


(AP) — Despues di su as- 
censo rapido na liganan 
mayor, Jackson Holliday a 
ricibi un number particu- 
larmente significante cu e 
Baltimore Orioles. 


E prospecto di mayor rango 
den baseball a haci su debut 
den big league ayera nochi na 
Fenway Park, cuminsando na 
di dos base y batiando nuebe 
contra e Boston Red Sox. 
El a strike out swing den su 
prome biaha. 


E infielder di 20 aña di edad, 
selecciona No.1 general den 
e draft amateur 2022 for di 
su scol secundario na Okla- 
homa, ta yiu homber di Matt 
Holliday, siete-biaha All-Star 
y e campeon di bateo 2007 
NL. 


“Nervioso? Mi kiermen, un 
tiki. No hopi,” Jackson Hol- 
liday a bisa prome cu e wega. 
“Mi no ta mesun nervioso 


cu mi a kere mi lo ta. Mi ta 
mas emociona. A cambia e 
estado mental for di nervi- 


oso na emociona. Pero si, mi 
ta realmente emociona. Mi 
a haya un tiki pa purba du- 


rante training di spring. Ob- 
viamente esaki ta bay ta dife- 
rente awo durante e tempora- 


da, pero mi a sinti cu mi por a 
defende y definitivamente mi 
ta anticipando awe nochi.” 


Holliday ta bay bisti e No. 7 
pa Baltimore. Su tata a bisti 
e number aki durante siete 
temporada cu e St. Louis 
Cardinals y un cu e Colorado 
Rockies. Pero ningun miem- 
bro di Orioles a bistie, desde 
cu ex-manager Cal Ripken Sr. 
ainda tabata coach na 1992. 


Un di su yiunan, Billy Rip- 
ken, tabata e hungador di 
Baltimore cu a bisti e number 
aki anteriormente, na 1988. E 
famia Ripken, realesa di Ori- 
oles, a duna bendicion pa e 
hoben Holliday. 
“Nos famia ta encanta cu 
[Jackson Holliday] ta bay 
bisti e #7 di nos tata”, short- 
stop den Hall of Fame, Cal 
Ripken Jr. a post riba e red 
social X. “Emociona pa mir’e 
hunga!” 

Resultado Sorteo 
April10 


Cadena Alexander Lottery ta presenta resultado di weganan di suerte 


merdia 



8 



7239 
0086 


X2 


516 


Sorteo # 4234 


Sorteo # 2290 


8086 


6983 


Sorteo # 4234 


FP 


8268 


Sorteo # 4234 


Sorteo # 1108 


Sagitario 


4759 


X2 


21 
Letter 
C 


0 
0 


10 


158 


0 
8 


129 


0 
0 
0 
0 
0 



8 



4298 


FP 


Proximo Jackpot 


53.000,- 


Sorteo # 6440 


Sorteo # 


x afl 8,00 


x Match 4 


Mega Ball 


Proximo Jackpot 


350.000,- 


x match 4 


Sorteo # 


6843 


Sorteo # 6018 


Sorteo # 948 


x afl. 500,00 


x afl.15,00 
x afl 50.00 


Leo 


X2 


785 


x Jackpot 


Sorteo # 8215 
Sorteo # 2483 


Sorteo # 1964 


8976 


9464 


Sorteo # 7259 


x Jackpot 


x Match 4 
x afl. 12,00 


FP 


Joker 


5120 
200.000,- 


x Jackpot 
x Match 4+ 


Proximo Jackpot 


03-13-15-26-28 


01-03-13-24-26 


2140 


Afl. 450.000,- 


anochi 


diario 
Korsou 
super4 
flamingo 


2358 
- 
1335 
- 
1869 
- 
super5 
- 
7369 
- 
- 
- 


Miss Teen Aruba International ta cla pa su 
temporada 2024 


GLW Foundation ta den 
pleno preparacion pa Miss 
Teen Aruba International 
2024. E aña aki celebrando 
15 aña di eleccion unda cu 
durante añanan Miss Teen 
Aruba International a sa 
di demostra cu e comision 
ta traha den e mihor for- 
macion di e candidatanan 
y e logronan durante e 
ultimo 17 añanan aki cu 
George Winterdaal como 
Presidente pa e prueba di 
e trabou cu e candidatan- 
an. 


Paisnan unda e candidatanan 
a bay ta Republica Domini- 
cana, Panama, El Salvador, 
Bahamas, Guatemala, Costa 
Rica, Nicaragua, Honduras, 
Colombia, Bulgaria y mas. 


Desde cu George a tuma 
e presidencia di Miss Teen 
Aruba y despues Miss Teen 
Aruba International a usa e 
lema “Algo mas cu un certa- 
men di beyesa” y tur aña ta 
organisa diferente proyec- 
tonan . GLW Foundation ta 
haci e.o. Cupcake di Speran- 
za, Un man pa nos ruman, 
Feed the Kids y tambe un sin 
fin di actividadnan caritativo 
cu e candidatanan. E comis- 
ion organisador ta sigur pre- 
para e candidata cu tur ekipo 
necesario pa asina por yud’e 
den su desaroyo pa futuro. 
Hopi candidatanan di Miss 
Teen 
Aruba 
International 
despues a sigui participa den 
otro Plataformanan manera 
Reina 
Hispanoamericana, 
Miss 
International, 
Miss 


World y Miss Universe. 
Bo tambe kier participa? 
E aña aki GLW Foundation a 
haci algun cambio masha in- 
teresante. 
Bo tin e edad di 15 pa 19 aña? 
Bo tin gana di biba un exper- 
encia unico? Bo kier repre- 
senta Aruba na nivel inter- 
national? Bo kier amplia bo 
conocemento general y siña 
mucho mas di varios topico. 
Wel esaki ta bo chens pa par- 
ticipa. 
Gastonan 
Hopi biaha e preocupacion di 
Mayornan ta e gastonan halto 
cu no necesariamente ta asina, 
Mirando e situacion comis- 
ion organisador e aña aki lo 
cobra un suma masha atrac- 
tivo cu lo cubri basicamente 
tur gasto di a candidato pa e 


eleccion oficial. E suma cu lo 
paga ta inclui e inscripcion di 
e candidata, trahe di baño pa 
anochi final (e aña aki lo trece 
trahe di baño bek), trahe di 
baile di apertura, trahe pa 
entrevista cu Hurado, sapato 
pa anochi final, trahe di gala 
(diferente diseño) pa anochi 
final, T-shirt uniform pa e 
temporada. 
Lo tin un anochi informativo 
pa tur mayor of hobennan 
cu ta desea di ricibi mas in- 
formacion di e competencia, 
esaki lo tuma lugar diabierna 
12 April 2024 na Plaza Betico 
Croes di 7 pa 9 pm. 
Si cualkier mayor ta desea 
mas informacion por yama li- 
bremente George Winterdaal 
na 5616151 of Nurianne na 
6990840 y asina por ricibi tur 


informacion y detaye. Final 
di Miss Teen Aruba Interna- 
tional lo tuma lugar diasabra 
13 di July den Renaissance 
Convention Center. 
GLW Foundation a prepara 
un agenda di actividadnan 
creativo, social y educativo 
masha great mes cu hopi 
eventonan unda nan lo siña 
hopi pero tambe lo have fun 
y disfruta di e temporada 
2024. 
Nos ta desea GLW Foun- 
dation tur clase di exito pa 
e temporada nobo di Miss 
Teen Aruba International. 
Bo ta desea di representa 
Aruba na nivel internation- 
al, no duda mas y yama awe 
mes pa mas informacion na 
5616151. 


general 

San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


Oranjestad: 
Dakota 
Tel. 588 7364 


San Nicolas: 
Centro Medico 
Tel. 584 5794 


Cabrito di montaña cu a pega na brug di 
Kansas a sobrevivi rescate 


(AP) - Un cabrito di mon- 
taña cu a keda pega bao 
un brug di Kansas City a 
sobrevivi su rescate com- 
plica y awo lo reuni cu e 
doñonan cu ta sospecha el 
a ser horta for di nan cu- 
nucu 2 luna atras. 


“E ta e storia cu a captura e 
curason di Kansas City,” a 
bisa Tori Fugate, di KC Pet 
Project, un fundacion cu ta 
lidia cu control di animal na 
e ciudad y ta opera shelter. 
“Lubida di e eclipse solar. 
Nos tin cu wak pa nos cabri- 
tonan.” 


Despues di dialuna su eclipse, 
hendenan a mira e animal, 
cual a sospecha ta e cabrito 
perdi yama Chug, bulando 
na e pilarnan cu ta sostene 
e brug, cual tin un distancia 
grandi cu e vloer. Cu spe- 
ransa pa guia e cabrito, un 
chauffer a logra cu un cabuya 
a mara rond di e cabrito su 
neck, pero esaki a agrega na 
e peliger segun Fugate. Ora 
cu bomberonan a purba di 
yega na e cabrito, el a spanta 
y purba bula pa e proximo 
plataforma pero su pia a slip 
y el a pega na e cabuya, cual 
a causa cu e cabrito a keda 
colga na su neck sin move. 
E bomberonan a logra los 
e conopi y e cabrito a cay 4 
meter, cayendo na un camin- 
da unda e resto di e ekipo a 
pone matras pa yuda alivia e 
impacto, Fugate a conta. 


Un veterinario tabata pre- 
sente pa pone e cabrito relaha 
mientras e ekipo a carga e 
cabrito pa subie ariba, unda 
e bomberonan a dun’e oxig- 
eno, despues di cual el a ser 
hiba oficina di veterinario pa 
saca potret. “Milagrosamente 
e no a kibra weso,” Fugate a 
sigui splica. E cabrito tabatin 
rato ta bula di pilar pa pilar 
cu ta te hasta 24 meter halto, 
un caida cu e no lo sobrevivi. 


El a bisa cu esaki ta parti mas 
recien di e cabrito su aven- 
tura. El a drenta e shelter 
como un animal bandona dia 
13 di maart y a ser yama Jef- 
frey te ora cu el a ser adopta 
mas despues. Sinembargo, el 


a bula bay inmediatamente 
for di su cas nobo. “Danki na 
su fama riba media, ayera nos 
a ricibi yamada di un persona 
cu a bisa cu e ta similar na 
nan cabrito cu a perde den 
februari,” el a comenta. 


E famia ta biba 2 ora leu y tin 
plan di bay e shelter pa con- 
firma si esaki ta nan cabrito 
cu a ser horta. Den caso cu e 
ta, Chug lo bolbe back cas cu 
nan y e cabrito su mayornan 
adoptivo ta acepta esaki. 


Bon Dia 24 Aruba 
facebook.com/bondianoticia 


Like 
us on 
Facebook 


Like 
us on 
Facebook 


Pronostico di tempo 


Tempo: 
Awe tardi y awe nochi: par- 
cialmente nubia y general- 
mente seco 
Den marduga y mañan: par- 
cialmente nubia cu un awa- 
sero pasahero 
Temperatura maximo 33 gra- 
do Celsius 
Temperatura minimo 27 gra- 
do Celsius 
Indice di calor (heat index) 
den y rond di oranan di mer- 
dia: 34 pa 39 grado Celsius 
Uv index: 12 
Bahada di solo: 6:52pm 
Subida di solo: 6:29am 
Biento: 
Modera te basta fuerte for 
di direccion oost; forsa 4 te 
5 (20 te 39km/ora, 11 te 21 
nudo). 
Durante di dia fuerte te po- 
siblemente duro den rafaga; 
forsa 6 te 7 (40 te 61km/ora, 
22 te 33 nudo) 
Situacion general di tempo: 
Extension di e area di presion 
halto riba Atlantico lo man- 


tene un biento modera te 
fuerte y tin bes duro den raf- 
aga. Sobra di un frente friu lo 
causa un aumento di hume- 
dad den region, cual por in- 
duci localmente un awasero 
pasahero te breve. 
Condicionnan maritimo/ 
estado di lama: 
Na partinan protege di costa: 
keto, rond di 1 pia. 
Na partinan zuid: trankil, 
entre 1 pa 2 pia. 
Na partinan oost te noord- 
west di costa: generalmente 
modera cu olanan di 5 pa 6, 
localmente 7 pia. 

The LORD is my shepherd, I shall not want. 
He restores my soul. He guides me in paths of 
righteousness for his name's sake. Even though I 
walk through the valley of the shadow of death, 
I will fear no evil, for you are with me; your rod 
and your staff, they comfort me. 


With a heavy heart we announce the passing of 
our dear mother, grandmother, sister, and aunt: 


Anita Beatriz 
Brouwer-Jonkhout 
Lovingly called “Thies” 
*22-03-1938 - †07-04-2024 


Husband 
†Jan Brouwer 


Children 
Anthony Brouwer & Richella Paesch 
Angelique Brouwer 


Grandchildren 
Anthony & Shelby Peterson 
Nathan Brouwer 
Ayla Brouwer 
David Bulos 


Siblings 
Rosa “Poppy” & †Ruud van Rutten 
†Samuel “Boy” & †Annie Jonkhout 


Nieces and Nephews 
Anneliz Jonkhout & family 
Samuel Jonkhout 
Gerald & Kiki Jonkhout & family 
† Ricky & Debbie Jonkhout & family 
Chris van Rutten & family 


Families: Jonkhout, Brouwer, Harms, van 
Romondt, van Rutten, Oduber, Beaujon, 
Evertsz, Zwueste. 


The funeral service will be held at Aurora 
Funeral Home on Thursday April 11, 2024 from 
2:00 pm – 4:00 pm followed by the interment at 
the Protestant cemetery in Oranjestad. 


We sincerely apologize if we forgot to mention 
any family member in this time of grief. 


We would like to thank Wit Gele Kruis and the 
doctors and nurses of level B4 of the Horacio 
Oduber Hospital for the attention and kindness 
given. 


We apologize that after the funeral service we 
cannot receive condolences at home. 


Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever 


Cu inmenso dolor na nos curason, pero conforme cu 
Dios su boluntad, nos ta anuncia fayecimento di nos 
mama, wela, bisawela y tanta stima: 


Imelda Maduro 
Mihor conoci como “Meme” 
*12-11-1932 - † 03-04 -2024 


Na nomber di su: 
Tata: †Marcelo Maduro 
Mama: †Simeona Maduro-Gomez 


Yiu(nan): 
Orlando y Astrid Orman-Kock y famia 
Anne-Marie Orman 
†Erwin Orman 
Anneke y Eric Semeleer-Orman 
Evelyn Orman 
Ivan Orman y Shareen Tromp 


†Su rumannan den feliz memoria 


Nieta(nan): 
Orlanda Orman y Christopher Blijden 
Roxanne y Igor Kock-Croes 
Kary-Ann Semeleer y Deion Werleman 
Hennely Orman 


Nieto(nan): 
Brian y Haley Semeleer-Davidson 
Rai v/der Dijs y Claudia Dos Santos 
Brandel Bardouille y Xena Semeleer 
Randel y Mark Orman 
Bisanieta(nan): Iyona, Izalea Kock 
Elyza, Alyzé Semeleer 
Alyxa v/der Dijs 
Bisanieto: Cain v/der Dijs 


Tanta y omonan, primo y primanan, sobrino y 
sobrinanan 
Tata y mama di su nieto(a)nan: 
David v/der Dijs, Bernard Bardouille, Christina 
Gonzalez y Satya Heinze 


Iha(nan): 
Elaine Toppenberg 
Brinchie Chirino 
Su amiga(nan): Claudia Heinze 
Regina Kock y Filomena Dubero 


Demas famia: Maduro, Orman, Gomez, Semeleer, 
v/der Dijs, Croes, Bardouille, Werleman, Tromp, 
Pietersz, Sambo, Kelly, Quandus, Marchena, Martha, 
Gonzalez, Kock, Cornelie, Zievinger, Davidson, 
Heinze, de Kort, Raghunath, NG, Jansen, Harms 


Ta invita pa acto di condolencia y entiero cual lo tuma 
lugar na Misa San Francisco na Playa diahuebs 11 di 
April 2024 di 9’or pa 11’or di mainta. Despues lo sali 
pa Santana Centraal Sabana Basora. 


Nos ta pidi disculpa si den nos tristesa nos por a 
lubida un of otro famia. 


Despues di entiero nos no por ricibi bishita di 
condolencia na cas. 

Mi Dios, Mi Señor, Mi 
Salbador 
Cu Bo amor infinito tenemi 
den Bo braza 
Ya no tin scuridad 
Unicamente Bo Luz 
briyando 


Cu dolor na nos curason, 
nos ta participa fayecimento 
di nos ser keri: 
Sra. Maria Melida Lewis-Peguero 
Cariñosamente yama “Nelly” 
*27-08-1941 - †05-04-2024 
Viuda di Emmanuel George Lewis 


Na nomber di su: 
Unico yiu: Fernando y Esmayra Lewis-Arends 
Nieto(a)nan stima: Stephany, Kimberly, Jordan 


Rumannan: 
Digna Peguero-Reina y famia 
Ana Griselda Peguero y famia 
Cleotilde Peguero y famia 


Unico sobrina na Aruba: 
AnaBelkis Campusano y yiu Edlien 


Ayudante: Martha 
Bon bisiñanan: Carmen Gallegos 
Carmen Fernandes y esposo 


Un danki special na Dr. Alvarez y demas famianan, amigo(a) 
nan y conocirnan 
Demas famianan: Peguero, Lewis, Arends 
Ta invita pa acto di entiero cual lo tuma lugar na Misa 
Birgen di Fatima na Dakota, diasabra 13 di April 2024 di 9’or 
pa 11’or di mainta. Despues lo sali pa Santana Catolico na 
Paradera. 


Nos disculpa si den nos tristesa nos a lubida di menshona 
algun famia of amistades. 


Lagrima y flor por seca, su recuerdonan y tur loke e la hasi 
pa nos lo keda graba pa semper den nos mente y curason. 
“Cerca Dios mi alma ta na paz. 
Di dje mi salbacion ta bini” 
Salmo 62:1 


Cu inmenso dolor na nos curason, nos ta anuncia 
fayecimento di nos ser keri: 


Eugene Jacinto Roberts 
Mihor conoci como: Denchi, Deng 
*17 August 1968 - †5 April 2024 


Esposa stima: 
Lizbeth “Lisa” Roberts-Kock 


Mama stima: 
†Glenda Roga 
Tata: 
†Pascal Roberts 


Suegronan stima: †Fernando y Mena Kock-Croes 


Swa y cuña: 
Giovanni y Suzy Kock-Croes y famia 
Ingrid Kock y Michael Burke 


Prima stima manera ruman: Dietje Maduro y famia, 


Su tanta y omonan: †Aura Simon-Roga 
†Ronald Roga 
†Winnie Roga y Chomai Koolman 
†Nel Roga 
Pedro y Jozee Roga 
Gloria Roga 
Swinda Roga 
Thomas y Gisela Roga Willems 
Gino y Yolanda Roga Fuentes 
Gwendolyn Kelly y famia 
Bernadette y Timotheo Willems y famia 
Jane Roberts 
Rita Roberts y famia 
Johan y Rosa Roberts y famia 
James y Mirta Roberts y famia 
Charlie Roberts y famia 


Primo y primanan: Jennifer, Mike, Glenn, Lloyd, Jordan, 
Georgino, Afke, Angelo, Rose-Ann, Owen, Katja, Claudia, 
Paul, primo y primanan Roberts y nan Famia, 


Tanta Grandi: Olinda van Balen 


Su ihanan: Anthony Dirksz, Gilbert Angel 


Su amigonan di cas: David Angel y famia, Bill y Karline 
Wild y famia, Jane y Alvin Geerman y famia, Cliff y Belkis 
Bermudez Solognier, Santy Henriquez, Gibi Dirksz, 
Mirla Koolman, Ryan Ras, Glenneth Courtar, Julie Courtar 
Su coleganan di My Computer & Office Supplies 


Miembronan di Aruba Lions Club 


Demas famia: Roberts, Kock, Roga, Maduro, Boekhoudt, 
Van Balen, Rasmijn, Ter Beek, Vollebeek, Koolman, Pourier, 
Krozendijk, Silva, Lewis, Willems, Tromp, Fuentes. 
Nos ta pidi nos disculpa si den nos tristeza nos por a lubida 
algun famia of amistad. 


Ta invita pa asisti na acto di entiero cu lo tuma lugar 
Diabierna 12 April 2024 na Misa Birgen di Fatima na 
Dakota di 1’or pa 4’or di atardi. Despues lo sigui pa Santana 
Catolico na Paradera. 


Ta duel nos cu despues di entiero no ta risibi bishita di 
condolencia na cas. 


Laga tur loke ta spera mi ta bunita 
Laga tur locual cu mi encontra na caminda ta 
bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever 


Cu inmenso dolor na nos curason, nos ta anuncia 
fayecimento di 


Welbin A. Vidal 
*01-04-1990 - † 06-04-2024 


Acto di entiero lo wordo anuncia despues 


Ki alegria, ora nan a bisa mi: 
"Ban cas di Señor!" 
I awor, ata mi aki para na bo porta Señor. 
Salmo 122 


Cu inmenso tristesa na nos curason, pero agradecido pa tur 
locual e a haci y nifica pa nos, nos ta anuncia cu a fayece na 
Hulanda, nos 


tata, welo, suegro, ruman, omo y primo stima: 


Eduardo M. Croes 
Mihor conoci como “Eddy” 
*30-01-1952 - †08-04-2024 


Despedida lo tuma lugar diabierna 12 di April 2024, na 
Misa Sint Lambertus, Deken van Mierstraat 2 na Veghel, 
Hulanda. 


Cremacion lo tuma lugar despues den seno familiar. 


Alabes ta invita famia, amigo y conocirnan pa asisti na un 
Santo Sacrificio di misa pa descanso di su alma. 
Na Misa Cristo Rey na Brazil, diasabra 13 di April 2024 pa 
7’or di anochi. 


Por manda condolencia na : janicroes@gmail.com 


” Remembrance is a form of meeting” 
- Kahlil Gibran 


“Your living is determined not so much by what 
life brings to you as by the attitude you bring to 
life; not so much by what happens to you as by 
the way your mind looks at what happens.” 
- Kahlil Gibran 


Cu dolor na nos curason pero tambe agradecido 
pa tur e bunita recuerdonan, nos ta anuncia e 
fayecimento di: 


Bernardus (Ben) F. C. King 
*14 januari 1948 - † 9 april 2024 


Acto di entiero lo wordo anuncia despues. 

Tres yiu y 3 nieto di lider top di Hamas ta fayece na Gaza 
den atake di Israel 


(AP) - 3 yiu homber y 3 
nieto di lider politico top 
di Hamas a ser asesina di- 
aranson pa un atake aereo 
di Israel na Gaza Strip, y e 
lider a acusa Israel di ac- 
tua den e “spirito di ven- 
gansa y asesinato.” 


Ismail 
Haniyeh 
su 
yiu 
hombernan ta entre e figu- 
ranan di perfil halto cu a ser 
asesina den e guera te awo. 
No ta inmediatamente cla 
con e fayecimento por afecta 


e dialogo di alto al fuego di 
lunanan caba cu e mediad- 
ornan internacional, aunke 
Haniyeh a bisa cu Hamas no 
lo cay dilanti presion. 


E ehercito di Israel a bisa cu e 
hombernan a ehecuta activi- 
dad militante na Gaza central, 
sin duna mas detaye. 
Haniyeh a confirma e morto 
den un entrevista cu e canal 
Al Jazeera, bisando cu su yi- 
unan a ser “asesina canando e 
caminda pa libera Jerusalem y 


Al-Aqsa Mosque. E enemigo 
criminal ta motiva pa e spirito 
di vengansa y asesinato y no 
ta duna balor na ningun ley 
of standard,” el a bisa den un 
entrevista via telefon. 
E ehercito Israeli a describi e 3 
rumannan como comandante 
di cel y dos operativo mili- 
tar. Den su entrevista cu Al 
Jazeera, Haniyeh a bisa cu e 


asesinatonan no lo pone pre- 
sion riba Hamas pa debilita 
su posicionnan. “E enemigo 
ta kere cu pa medio di ataca e 
famianan di e lidernan, esaki 
lo causa cu nan lo rindi e exi- 
gencianan di nos pueblo,” el 
a comenta. “Cualkier persona 
cu kere cu bay den contra di 
mi yiunan lo pusha Hamas 
pa cambia su posicion ta so- 


ñando.” 


Haniyeh ta biba den exilio 
na Qatar, unda Al Jazeera ta 
basa. Hamas Al-Aqsa TV a 
televisa imagennan di Hani- 
yeh ta ricibi e noticia di e 
mortonan mientras e tabata 
bishitando Palestinonan cu a 
ser transporta na un hospital 
den Doha. 


Legisladornan di Union 
Europeo ta aproba un 
revision di ley di migracion 


(AP) - Legisladornan di 
Union Europeo (UE) a 
aproba diaranson un revi- 
sion grandi di e bloke su 
leynan di migracion, spe- 
rando cu esaki lo caba cu 
añanan di division tocante 
con pa maneha e entrada 
di miles di persona sin 
autorisacion y depriva e 
derecha di un campaña cu 
por gana voto prome cu 
eleccionnan den juni. 


Den un serie di 10 voto, 
miembronan di e Parlamento 
Europeo a promove e regu- 
lacionnan y politicanan cu ta 
crea Pacto n Migration and 
Asylum. E reformanan aki ta 
atende e problemaman di ken 
por tuma responsabilidad pa 
migrantenan ora cu nan yega 
y si otro paisnan den UE ta 
obliga di yuda. 


E procedencianan a ser in- 
terumpi brevemente pa un 
grupo di manifestantenan 
den e galeria publico cu a bis- 
ti t-shirt marca cu “this pact 
kills” y a grita “vota no!” 


E 27 pais miembro di UE 
mester awo promove e pakete 
di reforma, posiblemente un 
voto den fin di april, prome 


cu nan drenta efecto. 


President di Parlamento Eu- 
ropeo Roberta Metsola, ex 
lider di migracion cu a yuda 
habri caminda pa e pakete 
di reforma, a publica “A crea 
historia,” riba X, anterior- 
mente Twitter, despues di 
e votonan. “E tin mas di 10 
aña den produccion, pero 
nos a mantene nos palabra. 
Un balans entre solidaridad 
y responsabilidad. Esaki ta e 
manera Europeo,” el a skirbi. 


Minister di Interior Aleman 
Nancy Faeser a describi e re- 
sultado como un “exito gran- 
di y hopi importante. Despu- 
es di añanan di negociacion, 
no a keda di acuerdo riba e 
pakete comprensivo aki. Pa e 
motibo aki nos a surpasa un 
division profundo na Euro- 
pa,” Faeser, ken su pais ta un 
destino top pa personanan 
buscando refugio a expresa 
den su declaracion. 


“Nos ta sigui proteha e perso- 
nanan cu ta huy for di guer- 
anan teribel, teror, tortura y 
asesinato. Pero e responsabi- 
lidad aki pa refugiadonan lo 
plama y cay riba mas schoud- 
er den futuro,” el a agrega. 

Seis nacion Europeo ta firma acuerdo pa proteha infrastructura di 
Lama Nort for di actornan violento 


(AP)—Seis pais den Nort 
Europa cu ta comparti 
frontera cu e Lama Norte 
a bisa diamars cu nan a 
firma un acuerdo pa traha 
hunto pa proteha infra- 
structura bao awa den e 
parti norte di e Ocean Al- 
tantico for di un riesgo di 
sabotahe. 


E ministerio Danes pa Clima, 
Energia y Utilidad a yama e 
Lama Norte un centro pa in- 
frastructura critico cu ta co- 
necta Europa via kabelnan di 
electricidad, tubonan di gas y 
conexionnan di telecomuni- 
cacion y ta un fuente impor- 
tante pa energia renobable. 
“Un dependencia mutual 
entre fronteranan a surgi—y 
cune un riesgo mas halto di 
sabotahe y atencion no desea 
for di actornan violento,” e 
ministerio a bisa. 


E decision aki a bin despues 
di e explosion misterioso na 
2022 cu a causa daño na e tu- 
bonan di gas den e Lama Bal- 
tico. Nan a sosode den awa- 
nan internacional pero den- 
tro di zonanan economico di 
Suecia y Dinamarca. Ambos 


pais a cera nan investigacion 
den e explosion. 


E explosionnan a kibra e tubo 
Nord Stream 1, cual tabata e 
ruta principal pa suministra- 
cion di gas natural di Rusia 
pa Alemania te ora cu Rusia 
a cera suministracion fin di 
augustus 2022. E tubo Nord 
Stream 2 tambe a haya daño, 


cual nunca a drenta den ser- 
vicio pasobra Alemania a sus- 
pende su proceso di certifi- 
cacion net prome cu Rusia a 
invadi Ucrania den februari 
2022. 


“E Lama Norte tin e poten- 
cial di bira e plataforma di 
un suministracion di energia 
renobable y sigur den Eu- 


ropa, mientras cu e ta apoy- 
ando e caminda pa un futuro 
liber di combustible fossiel,” 
segun minister Danes Lars 
Aagaard. E seis paisnan— 
Dinamarca, Belgica, Brita- 
nia, Alemania, Noruega y 
Hulanda—“mester para uni y 
coordina den nos esfuerso pa 
proteha infrastructura critico 
entre fronteranan. E compro- 


ndemento aki ta un stap im- 
portante den e direccion ey.” 


E 
cooperacion 
lo 
inclui 
evaluando medidanan actual 
di proteccion y resilencia, 
compartiendo 
informacion 
y reconocemento, y repor- 
tando informacion relevante 
riba un nivel operacional, e 
ministerio Danes a bisa den 
un declaracion. “Ademas, e 
cooperacion ta depende riba 
e trabao relevante dentro di 
Union Europeo y NATO,” el 
a bisa. 


Den mei 20221, Dinamarca, 
Belgica, Hulanda y Alemania 
a bisa nan a plania pa acelera e 
transicion ambiental di e con- 
tinente y yuda kita dependen- 
cia for di importacionnan di 
energia Ruso via un proyec- 
to nobo pa construi wind 
farms den e Lama Norte. 
Prome minister Danes Mette 
Frederiksen a bisa nan kier 
aumenta e capacidad total di 
biento costal cuatro biaha pa 
2030 y dies biaha pa 2050. E 
plan ta pa provee energia na 
230 miyon hogar Europeo. 


Turkia y Israel a anuncia limite di comercio riba otro mientras 
relacion ta deteriora tocante Gaza 


(AP)—Turkia y Israel a 
anuncia limitenan di co- 
mercio cu otro diamars 
mientras 
relacionnan 
nan deteriora mas entre e 
guera na Gaza. 


Turkia, un critico di e accion 
militar di Israel den e teri- 
torio, a anuncia cu e tabata 
limitando exportacionnan di 
54 tipo di producto pa Israel 
cu efecto inmediato. Nan a 
inclui aluminio, hero, pro- 
ductonan di construccion, 
combustible di jet y fertilisa- 
dor kimico. Como respuesta, 
Israel a bisa cu e tabata pre- 
parando un prohibicion riba 
productonan for di Turkia. 


E anuncionan a bin un dia 
despues cu e minister di 
Asunto den Exterior Turco 
Hakan Fidan a bisa cu Israel 
a prohibi avionnan di carga 
militar Turco di participa den 
un operacion pa envia ayudo 
humanitario pa Gaza y a pri- 
minti pa responde cu un serie 
di medidanan contra Israel 
te ora cu e declara un alto el 
fuego y ta permiti ayudo 
drenta sin interupcion. 


“No tin excuus pa Israel 
blokia nos intento pa entrega 
ayudo via aire pa hendenan 
di Gaza cu hamber,” Fidan a 
bisa. 


E gobierno di presidente 
Turco Recep Tayyip Erdogan, 
cual a experencia caidanan 
grandi den eleccionnan local 
luna pasa, ta enfrenta cu pre- 
sion intenso na cas pa para 
comercio cu Israel. Critico ta 
acusa e gobierno di participa 
den dobel standardnan por 
medio di nivela acusacionnan 
fuerte contra Israel mientras 


continuando relacionnan co- 
mercial lucrativo. 


Erdogan, di ken su partido 
gobernante tin raiz den e 
movemento 
Islamico 
na 
Turkia, tabata publicamente 
critico di e tratamentonan 
di e Palestino desde cu el a 
tuma oficina na 2003. E lider 
Turco a aumenta su critica 
di Israel siguiendo su ofensa 
militar na Gaza, describiendo 
e accionnan di Israel como 
crimennan di guera birando 
casi “genocidio” y declarando 
cu e grupo militante Hamas, 


considera un organisacion 
teroristico pa Israel, Merca y 
Union Europeo, ta luchando 
pa e liberacion di su tera y 
hende. 


Den un publicacion riba X, 
minister di Asunto den Ex- 
terior Israel Katz di Israel a 
bisa cu Erdogan tabata “un 
bes atrobe sacrificando e in- 
teresnan economico di hende 
di Turkia pa su apoyo di e 
asesinonan Hamas na Gaza.” 


Den e mesun publicacion, 
el a bisa cu el a contacta or- 


ganisacionnan na Merca y a 
puntra nan pa stop di inverti 
den Turkia y stop di importa 
productonan Turco. Hamish 
Kinnear, analista di Medio 
Oeste y Nort Africa na e com- 
pania di inteligencia Verisk 
Maplecroft, a bisa cu consid- 
eracionnan domestico tabata 
tras di e decision di Turkia pa 
pone restriccionnan di com- 
ercio riba Israel. 
E resultado lo ta un comercio 
bilateral reduci, specialmente 
si Israel tuma represalia cu 
restriccionnan di comercio 
di su mes,” Kinnear a bisa. “E 
gobierno di Turkia probable- 
mente a haci e calculacionnan 
cu relacion daña di comercio 
ta bale la pensa pa e posible 
ganashi den apoyo politico 
domestico.” 


Exportacionnan Turco pa Is- 
rael a conta pa 5.4 miyon dol- 
lar den 2023, segun e insti- 
tuto estadistico Turco. Turkia 
y Israel a normalisa relacion 
por medio di apunta emba- 
hadornan na nan paisnan re- 
spectivo den 2022, despues di 
varios aña di tension. 


